SDA: Dodik i Koštunica još sanjaju Miloševićev san - Kozarac.ba\nSDA: Dodik i Koštunica još sanjaju Miloševićev san\nStranka demokratske akcije (SDA) saopćila je danas kako podržava odluke visokog predstavnika koje se odnose na rad Vijeća ministara i Parlamentarne skupštine BiH, jer su utemeljene na Dejtonskom sporazumu.\nProtivljenje ovakvim odlukama znači i protivljenje postojanju i funkcioniranju institucija Bosne i Hercegovine koje rade u interesu svih građana zemlje, navodi se u saopćenju Službe za odnose s javnošću SDA. U ovoj su stranci iznenađeni i zabrinuti reakcijama i ponašanjem srpskih političkih stranaka iz RS-a. Stoga su pozvali Narodnu skupštinu RS-a i te političke stranke da još jednom prouče i prihvate odluke visokog predstavnika kako bi se mogao nastaviti raditi na izgradnji boljeg i prosperitetnijeg društva i države Bosne i Hercegovine, domovine svih naših građana i naroda.\nTakođer su upozorili da bi donošenje najavljenih odluka o blokadi ili napuštanju državnih institucija bilo štetno ne samo po Bosnu i Hercegovinu, već i RS, jer bi našu zemlju i građane udaljilo sa reformskog i evroatlantskog puta.\n"Ukoliko političari i stranke iz RS-a ipak donesu takve odluke, moraju biti spremni da se suoče sa svim posljedicama koje one nose, jer se radi o antidejtonskom djelovanju i ozbiljnom kršenju Dejtonskog miovnog sporazuma, a time i Ustava BiH", navodi se u saopćenju.\nDodaje se kako, budu li srpske političke stranke iz RS-a i njihovi predstavnici nastavili sa antidejtonskim djelovanjem, građani BiH s pravom očekuju pravovremenu i adekvatnu reakciju mđunarodne zajednice.\nPredsjedništvo SDA zabrinuto je i zbog položaja Bošnjaka i ostalih povratnika nesrba u RS-u, jer postojeća politička klima pogoduje izazivanju incidenata i međuetničkih sukoba.\nSDA je pozvala međunarodnu zajednicu i nadležne institucije da spriječe nevladinu organizaciju SPONA u njenom nedvojbenom djelovanju u službi režima Milorada Dodika i sve češće raspirivanje mržnje prema Bošnjacima u entitetu RS-a.\nOva će stranka učiniti sve što je moguće da se eventualni sukobi i podjele izbjegnu, te da se postignu neophodni dogovori i kompomisi za očuvanje stabilnosti u BiH.\nSa ciljem osiguranja pune ravnopravnosti Bošjaka i Hrvata u manjem bh. entitetu, Predsjedništvo SDA zahtijeva izmjene Ustava RS-a kako bi rješenja u oba bh. entiteta bila jednaka, prije svega pri definiranju nadležnosti Doma/Vijeća naroda i predsjednika/potpredsjednika entiteta.\nDo izbora novog, SDA zahtijeva da funkciju predsjednika entiteta RS obavlja jedan od potpredsjednika, a da se u zakonodvoj i izvršnoj vlasti oba entiteta osiguraju simetrična rješenja.\nTakođer, SDA je osudila i odbacila izjavu predsjednika Vlade Srbije Vojislava Koštunice, smatrajući da je to, prije svega, direktno miješanje u unutarnje poslove Bosne i Hercegovine.\nPored toga, ocijenjeno je kako pomenuta izjava nedvojbeno potvrđuje da je takva politika poleđina i temelj Dodikovog antidejtonskog djelovanja i protivljenja odlukama visokog predstavnika.\n"To je samo povod. Cilj je nešto sasvim drugo i mnogo ozbiljnije, tj. destabilizacija BiH i regiona u svrhu prejudiciranja rješenja budućeg statusa Kosova i davanje lažne nade RS-u. Ovakvo ponašanje i nastupi predsjednika srbijanske vlade neodoljivo podsjećaju na balkanskog kasapina Slobodana Miloševića", navodi se u saopćenju.\nKada je riječ o gradnji mosta Kopno – Pelješac, SDA je pozvala Predsjedništvo BiH da hitno poduzme sve mjere za zaštitu teritorijalnog integriteta i suvereniteta Bosne i Hercegovine.


Predsednik Vlade Srbije Aleksandar Vučić izjavio je danas da u Brisel na nastavak dijaloga sa Prištinom Beograd ide sa dobrom verom i da se nada rešenjima.\nVučić je, međutim, napomenuo da ipak ne zavisi sve samo od Beograda. „Idemo u Brisel sa dobrom verom, nadamo se rešenjima, ali da li će ih biti ne zavisi uvek od nas“, rekao je Vučić novinarima u Rumi, a prenosi RTS.\nOna je dodao da su potrebni kompromisi tokom pregovora, ali da to mora da razume i druga strana.\n„Potrebni su kompromisi, ali to mora da razume i druga strana. Nisam srećan zbog činjenice da su oni kršili sve dogovore, čak i one koje smo postigli pre sedam dana da se o pojedinim sporazumima ne govore u javnosti“, kazao je Vučić.\nOn je rekao i da je razočaran što nije doneta odluka o formiranju specijalnog suda za zločine koje je počinila OVK.


Klintonova htela dronom da ubije Asanža - 04.10.2016, Sputnik Srbija\nKlintonova htela dronom da ubije Asanža\nTokom svog mandata kao američka državna sekretarka Hilari Klinton je razmatrala mogućnost vojne operacije protiv osnivača „Vikiliksa“ Džulijana Asanža pomoću... 04.10.2016, Sputnik Srbija\nvesti, svet, hilari klinton, džulijan asanž\n12:12 04.10.2016 (Osveženo: 10:50 27.10.2021)\nTokom svog mandata kao američka državna sekretarka Hilari Klinton je razmatrala mogućnost vojne operacije protiv osnivača „Vikiliksa“ Džulijana Asanža pomoću drona, navodi se na tviter-nalogu ovog sajta.\n4 Oktobar 2016, 11:42\nU saopštenju „Vikiliksa“ se navodi da je, dok je bila na mestu državnog sekretara SAD, Klintonova tražila mogućnost da spreči objavljivanje 250 hiljada tajnih dokumenata na sajtu. Konkretno, Stejt department je razmatrao scenario napada na uzbunjivača pomoću bespilotne letilice, tvrdi američko internet izdanje „Tru pandit“, na koji se poziva „Vikiliks“.\nSadašnja kadidatkinja za predsednika SAD zalagala se za ovu operaciju. „Zar ne možemo jednostavno da ga napadnemo dronom?“, citirao je anonimni izvor u Stejt departmentu reči Hilari Klinton.\nNavodi se da je Stejt department imao nekoliko sastanaka na kojima se raspravljalo kako da se postupi sa Asanžem i šta da se uradi sa njegovim sajtom pre nego što budu objavljene „vojne tajne o ratu u Avganistanu i Iraku“, koje je najavio. Prema podacima „Tru pandita“ i u Beloj kući i u drugim američkim državnim strukturama insistirali su da Stejt department što pre reši problem.\n2 Oktobar 2016, 15:31\nOvaj portal navodi da su se na sastanku 23. novembra 2010, kada je Klintonova pomenula dron, njene kolege nasmejale, međutim državna sekretarka ozbiljno je razmatrala ovaj scenario i videla u Asanžu „laku metu“, ističe portal.\n'Security concerns': #WikiLeaks cancels #Assange’s live balcony appearance https://t.co/QzTU5YI0Bi pic.twitter.com/lVvk2D46Fx\nOsim predloga Klintonove, Stejt department je razmatrao i mogućnost izdvajanja finansijske nagrade za one koji pomognu u hvatanju ovog Australijanca i njegovo izručenje u Sjedinjene Američke Države. Govorilo se o sumi od deset miliona dolara.\nNakon sastanka, pomoćnik državnog sekretara En Mari Sloter poslala je imejl Hilari Klinton i njenim neposrednim podređenima, u čijem je naslovu bilo: „… O mogućim legalnim i nelegalnim strategijama u vezi sa ’Vikiliksom‘“. U prilogu pisma naveden je tekstualni fajl, čiji sadržaj, međutim, nije uspeo da povrati ni „Vikiliks“, niti državni istražitelji odgovorni za istragu o upotrebi privatnog servera Hilari Klinton za tajnu prepisku.


Olimpijske igre pod znakom pitanja i za 2021. godinu • RTK\nIzvršni direktor Organizacionog odbora Olimpijskih igara u Tokiju Toširo Muto rekao je da ne može da garantuje da će Igre biti organizovane sledeće godine.\nTo stanovište je izneo bez obzira što je do novog termina Igara ostalo još 16 meseci.\nDok se koronavirus širi u Japanu, premijer Šinzo Abe je ove nedelje izdao hitnu deklaraciju za borbu protiv virusa, stavljajući zemlju pod razna ograničenja.\n"Mislim da niko ne bi mogao da kaže da li će biti moguće staviti virus pod kontrolu do narednog jula ili ne. Sigurno je da nismo u mogućnosti da vam damo jasan odgovor", rekao je Muto na konferenciji za novinare na daljinu.\nOlimpijske igre su prošlog meseca zbog pandemije koronavirusa odložene za narednu godinu i trebalo bi da se održe od 23. jula do 8. avgusta 2021. godine.\nAbe je kritikovan da je sporo deluje u borbi protiv koronavirusa, a opozicioni politički lideri su sugerisali da je umanjivao težinu virusa zbog želje da se Olimpijske igre održe ove godine.\n"Doneli smo odluku da odložimo Igre za godinu dana i sada možemo samo naporno da radimo na pripremi Igara. Iskreno se nadamo da će sledeće godine čovečanstvo uspeti da prebrodi krizu izazvanu korona virusom", rekao je Muto.\nDo sada je u Japanu prijavljeno više od 5.000 slučajeva zaraze korona virusom, dok je 99 osoba preminulo. Novinari su pitali i da li postoje alternativni planovi do 2021.\n"Umesto da razmišljamo o alternativnim planovima, trebalo bi da uložimo veliki trud... Čovečanstvo treba da objedini svu svoju tehnologiju i mudrost i da naporno radi kako bi se razvili lekovi i vakcine", rekao je Muto.\nMuto je nekoliko puta upitan i o dodatnim troškovima zbog odlaganja, koje su japanski mediji procenili između dve i šest milijardi dolara. On je rekao da je prerano znati cenu i ko će to platiti.


Prodaje se verovatno poslednji novi Saab na svetu - Vrele gume\ndec. 12, 2018 u 11:12 am\nReč je o modelu 9-3 u karavan varijanti\n12 decembra, 2018 nema komentaraNema tagova\nKo kaže da se više nigde ne može kupiti novi Saab automobil? Jedan salon u Italiji u svojoj ponudi ima model 9-3 u karavan varijanti, koji je verovatno poslednji novi Saab na svetu.\nNekadašnji ovlašćeni diler kompanije Saab, prodajni salon „Zanetti Omero & C“ čije je sedište u gradu Pordenone u Italiji, u svom magacinu ima i jedan praktično novi Saab 9-3 Sportwagon. Predstavnici tog salona su kupili model 9-3 sa namerom da ga preprodaju, pre nego što je kompanija Saab ugašena. Međutim, ovaj automobil nikada nije našao svog vlasnika.\nPredstavnici salona nisu objavili informaciju o godini proizvodnje ovog modela, ali mi pretpostavljamo da je on konstruisan 2011. godine, pre nego što je fabrika u gradu Trolhetan u Švedskoj obustavila proizvodnju i pre nego što je kompanija proglasila bankrot, što se desilo iste te godine.\nOvaj Saab je prešao svega 90 kilometara i verovatno još uvek ima miris novog automobila, uprkos činjenici da je proveo oko sedam godina u prodajnom salonu. Na jednoj od fotografija se čak vidi i originalna plastična folija koja prekriva pod automobila.\nOvaj metalik crni Saab 9-3 Sportwagon je u Vector paketu opreme, što znači da ima automatsku kontrolu klime, kožna sedišta, seznore za parking, adaptivni tempomat, kožom obmotan multifunkcionalni volan, vetrobransko staklo sa grejačima, aluminijumske felne i drugo.\nIspod njegove haube krije se TTiD4 turbodizel agregat radne zapremine 1,9 litara koji razvija 130 konjskih snaga. Ovaj agregat je povezan sa šestostepenim manuelnim menjačem preko kojeg se snaga šalje prednjim točkovima. Moramo da napomenemo i da je ovaj model 2011. godine bio jedan od „najčistijih“ automobila u svojoj klasi, jer je zahvaljujući filteru čestica ispunjavao Euro 5 standarde emisije štetnih gasova.\nInformaciju o ceni ovog automobila smo ostavili za sam kraj. Naime, ovaj Saab se prodaje po ceni od 31.000 evra, što je basnoslovna suma za automobil proizveden 2011. godine. Jedini način na koji se ta cena može opravdati jeste da se automobil kupi, ne kako bi bio vožen, već kako bi stajao u garaži, uz nadanje da će u budućnost vredeti nešto više.


elektroprivreda | Tuzlanski.ba\nSenad Salkić: Vjetroelektrana Podveležje moći će godišnje podmiriti oko 6.000 domaćinstava\nGost emisije Dobar dan BiH na Hayat TV bio je Senad Salkić, izvršni direktor za kapitalne investicije Elektroprivrede BiH. Bosnu i Hercegovinu treba voljeti riječima, ali prije svega djelima, radom, izgradnjom. U povodu Dana nezavisnosti…\nU stanu koji se nalazi u sarajevskoj ulici Hamdije Čemerlića 35 u petak, 12. februara, desila se krađa. Počinioc je, kako piše Klix, muškarac koji se lažno predstavio kao radnik Elektroprivrede BiH. Njega su snimile…\nJP Elektroprivreda BiH upozorava stanovništvo na pojavu osoba koje se s ciljem pribavljanja materijalne koristi, lažno predstavljaju kao uposlenici ove kompanije. Uposlenici JP Elektroprivreda BiH koji vrše očitanja brojila, poslove obavljaju sa vidljivo istaknutom akreditacijom…\nJavno preduzeće Elektroprivreda Bosne i Hercegovine provodi postepenu obustavu gotovinskog plaćanja na šalterima Elektrodistribucije sa ciljem potpune obustave u naredne dvije godine. Kazali su to za Faktor iz ovog preduzeća, nakon što se u javnosti…\nElektroprivreda BiH upozorava stanovništvo na pojavu osoba koje se, koristeći uniforme kompanije, lažno predstavljaju kao inkasanti JP Elektroprivreda BiH, te na terenu vrše naplatu računa za električnu energiju. Iz te kompanije se ograđuju od takvih i…\nHoće li Elektroprivreda Srbije kupiti Elektroprivredu Republike Srpske?\nIz Srbije stižu najave da će ta država kupovati elektroprivrede iz regiona. Kao prva opcija pominje se komšijska – Elektroprivreda Republike Srpske. Reporterka BHRT-a Ivana Trbić istraživala je kakvi su izgledi za jednu takvu transakciju i…\nRenomirana bosanskohercegovačko-američka umjetnica Edina Selesković otvorila je u petak 22. marta 2019 u glavnom gradu Italije izložbu Misli Sloboda. Zbog planiranih radova na elektrodistributivnoj mreži doći će do prekida u snadbijevanju električnom energijom dana 25.03.2019.…\nU prošloj godini Elektroprivreda BiH je ostvarila ukupan prihod u iznosu 1,6 mlrd KM. Dobit prije oporezivanja iznosila je 61,42 mil KM, a neto dobit 52,38 mil KM, što je višestruko povećanje u odnosu na…


Egipat: Danas i za sada mirno\nU Kairu, glavnom gradu Egipta, danas je mirno nakon sukoba pristalica svrgnutog predsjednika Mohameda Morsija i bezbjednosnih snaga koje su u srijedu preuzele potpunu kontrolu nad dva njihova kampa.\nKako javlja egipatsko Ministarstvo zdravlja u sukobima je poginulo najmanje 525 osoba, a povrijeđeno preko 3.700. Ti podaci drastično se razlikuju zavisno od izvora. U državi čiju vlast trenutno podržava vojska, uvedeno je vanredno stanje koje uključuje i policijski sat, kako u Kairu tako i u još deset egipatskih provincija.\nMuhamed ElBaradei, dobitnik Nobelove nagrade za mir, u znak protesta podnio je ostavku na mjesto potpredsjednika u privremenoj vladi. Slamanje demonstracija osudile su zemlje u regiji, poput Turske i Irana, ali su to učinile i SAD i Evropska unija.\nAmerički državni sekretar John Kerry pozvao je egipatsku vojsku da organizira izbore i osudio prolijevanje krvi prilikom rastjerivanja pristalica svrgnutog predsjednika, islamiste Muhameda Morsija.\n"Odgovornost je na prelaznoj vladi i vojsci da spriječe nasilje i predlože konstruktivne opcije, među kojim je i izmjena ustava i organiziranje općih i predsjedničkih izbora" - izjavio je šef američke diplomatije.


Nema privatizacije FK Vojvodina | Autonomija\nNema privatizacije FK Vojvodina\nInicijativu da se FK Vojvodina izuzme iz privatizacije pokrenuo je sam klub, a ovu ideju podržao je Odbor za hitna pitanja Fudbalskog saveza Srbije.\nFudbalski klub Vojvodina biće izuzet iz privatizacije, odlučila je Skupština grada. Kako za 021 kaže predsednik gradskog parlamenta Aleksandar Jovanović, slična inicijativa je, zbog velikog značaja, bila prihvaćena i u slučaju Luke Novi Sad.\nPrema njegovim rečima, Vojvodina je klub od posebnog značaja za grad i pokrajinu i zbog toga se neće naći na dobošu.\n„Mi smatramo da je FK Vojvodina jedna od institucija grada Novog Sada, iza sebe ima ceo jedan vek uspešnog sportskog nadmetanja i zbog toga smo odlučili da stanemo iza tog kluba. To prosto znači da želimo da ovaj klub i dalje postoji“, kaže Jovanović za 021.\nGeneralni sekretar Vojvodine Radisav Rabenović kaže za Radio 021 da su u klubu srećni zbog ove odluke Skupštine grada. Prema njegovim rečima, u strukturama kluba će ubuduće sedeti ljudi iz Grada i Pokrajine, a ne privatnici.\n„To je bitno jer Vojvodina ne treba da se privatizuje, već treba da ostane briga ovog grada i ove pokrajine. U budućem sastavu rukovodstva kluba biće i ljudi iz ove dve institucije“, kaže Rabrenović.\nKako nam je pojasnila resorna ministarka Snežana Samardžić-Marković, novi zakon o sportu donosi privatizaciju kao mogućnost. Prema njenim rečima, u slučaju da neki klub bude privatizovan, novi vlasnik bi imao obavezu da čuva njegovu funkciju.\n„Ne može danas da bude stadion, a sutra, posle privatizacije, da nikne šoping centar. Nama je važno i ovom prilikom poručujem svima onima koje interesuju nekretnine, da idu na tržište nekretnina, a da ostave sport onima koje to interesuje“, navodi ministarka.\nInicijativu da se FK Vojvodina izuzme iz privatizacije pokrenuo je sam klub, a ovu ideju podržao je Odbor za hitna pitanja Fudbalskog saveza Srbije. Predlog se našao na dnevnom redu Skupštine grada na inicijativu Lige socijaldemokrata Vojvodine.


Borba poznatih čudovišta Godzile i King Konga u novom filmu mogla bi da se tumači i kao skrivena poruka Holivuda o sukobu Kine i Amerike i pretvaranju unipolarnog sveta u multipolarni.\nZarada od holivudskih filmova strmoglavila se prošle godine i zabeležila pad od 80 odsto na području Severne Amerike.\n„Parazit“ osvojio Holivud: Četiri Oskara za južnokorejsko čudo /foto/\nJužnokorejski film „Parazit“ ispisao je istoriju sinoć na dodeli Oskara, jer je potpuno neočekivano odneo četiri prestižne nagrade.\nSlavni američki glumac Robert Redford (81) najavio je danas da napušta glumačku karijeru i da će uloga u filmu „Starac i pištolj“ najverovatnije biti njegova poslednja uloga.\nPredao se holivudski producent Harvi Vajnstin\nFilmski producent Harvi Vajnstin uhapšen je pod optužbom da je silovao jednu ženu, kao i da je drugu ženu primorao na oralni seks, izjavio je Si-En-Enu izvor blizak istrazi.\nPutin „izbačen“ iz dva holivudska filma\nKremlj ne zna ništa o holivudskim filmovima iz kojih su isečene scene u kojima je predsednik Rusije Vladimir Putin, zbog straha da će filmski studio biti podvrgnut hakerskom napadu iz Rusije, izjavio je portparol Kremlja Dmitrij Peskov.


Gudelj osvojio prvenstvo Hrvatske u golfu\nSjajan rezultat srpskog reprezentativca na 24. Internacionalnom šampionatu u Zagrebu\n20.06.2016. 18:30h 01.09.2017. 00:00h\nSrpski golfer Branimir Gudelj osvojio je titulu Internacionalnog prvaka Hrvatske u golfu.\nOn je na 24. šampionatu u Zagrebu, posle četiri runde ostvario rezultat iven (+1, -2, -1, +2) čime je za čak sedam udaraca ostavio iza sebe domaćeg golfera Ivana Vučemila, odnosno za 11 udaraca na trećoj poziciji Slovenca Marka Trnoveca. U konkurenciji je bilo 57 igrača iz Hrvatske, Srbije, Slovenije, Švajcarske, Italije, Nemačke, Češke, Bugarske, Holandije i Turske, a Gudelj je bio posebno dobar u drugoj rundi, gde je bio za dva udarca ispod para terena.\nJoš dvojica golfera iz Srbije učestvovala su na šampionatu Hrvatske. Marko Jokić je bio 17. sa +27, dok je Luka Jovanović takmičenje završio na 38. poziciji sa +47.\n-Odlično sam se osećao tokom sva četiri dana turnira. Imao sam mnogo samopouzdanja u sebe i svoje udarce, a pre svega sam imao veliku želju da ponovo pobedim. Igrao sam konstantno sve runde, napravio sam veliku razliku u odnosu na rivale pre poslednjeg dana u koji sam ušao malo opuštenije pa sam pobedio sa sedam udaraca prednosti - rekao je srpski reprezentativac Branimir Gudelj.\nSjajan vikend za srpski golf u hrvatskoj prestonici upotpunile su dame. Tamara Palkovljević je takmičnje završila na izvanrednom petom mestu, dok je Jelena Lainović podelila 13. poziciju u konkurenciji 24 igračice. Tamara Palkovljević je za pobednicom Sofijom Seldemirovom iz Bugarske zaostala za 11 udaraca.\nDrugu poziciju zauzela je Slovakinja Sara Marion Zrnikova, dok su treću poziciju podelile Adel Vadkerti iz Mađarske i Alena Openhajmer iz Nemačke. Na sve pojedinačne uspehe stigao je i sjajan timski rezultat.\nMuški tim je u Nacionalnom kupu u Zagrebu osvojio drugo mesto u konkurenciji 11 reprezentacija, dok su devojke bile treće među sedam ekipa. U muškoj konkurenciji prvo mesto pripalo je prvom timu Slovenije, koji je imao samo jedan udarac manje od Srbije, a kod golferki ispred naših predstavnica našle su se samo Nemačka i Slovenija I.


Mentorski program Startup centra na Ekonomskom fakultetu\nOtvorena je prijava za novu generaciju timova koji će raditi na validaciji svoje biznis ideje. Biraju se tri nova tima da sa iskusnim mentorima i predavačima iz startup zajednice i kompanije “MVP Workshop” razviju svoj minimalni proizvod, istraže tržište, potencijalne kupce, konkurenciju, i naprave strategije rasta svoje kompanije.\nTraže se ambiciozni mladi preduzetnici, koji žele da naprave svoj proizvod i razviju održiv poslovni model. Besplatan mentorski program Startup centra je otvoren za sve sa idejama, jedini uslov je da jedan član tima bude student Ekonomskog fakulteta u Beogradu.\nPresek svih pristiglih prijava biće 20. februara, a nakon intervjua sa izabranim timovima, biće proglašeni novi stanari Startup centra. Tromesečni mentorski program kreće od marta, a nakon završetka predavanja, biće organizovan i Demo dan, odnosno predstavljanje timova pred investitorima.\nViše informacija na: info@startupcentar.rs


BiH treba što prije strategiju za energetiku – Centar za razvoj i podršku\nBiH treba što prije strategiju za energetiku\nEU očekuje od BiH da u što kraćem roku usvoji strategiju u sektoru energetike za cijelu zemlju, rečeno je “Nezavisnim” u Delegaciji EU u Sarajevu. Prema njihovim riječima, u nedostatku strateškog planiranja na državnom nivou, BiH ne uspijeva da riješi pitanja sigurnostisnabdijevanja, diverzifikaciju izvora snabdijevanja i efikasnog korištenja domaćih izvora.\n“Nažalost, BiH u sektoru gasa i dalje ozbiljno i uporno krši obaveze na usklađivanju svog zakonskog i regulatornog okvira koje proizlaze iz Sporazuma o Energetskoj zajednici. Takođe, BiH je podržala strategiju EZ i projekte interesovanja EZ koji imaju za cilj da predstave kratku, sintetiziranu zbirku postojećih ciljeva i planova politike u okviru EZ i uskladi ih sa glavnim elementima nacionalnih energetskih strategija kako bi identifikovali dodirne tačke gdje zajedničke akcije mogu dovesti do ekonomičnog rješenja”, naveli su u Delegaciji.\nDodali su da pozdravljaju nedavno iskazanu posvećenost i nastojanja zemlje da razvije energetsku strategiju za cijelu zemlju.\n“Pri odlučivanju o budućem razvoju svoje mreže prirodnog gasa, BiH treba uzeti u obzir aspekte vezane za sigurnostsnabdijevanja i razvoj tržišta gasa tako što će osigurati diverzifikaciju svojih izvora snabdijevanja i uspostaviti odgovarajući zakonski i regulatorni okvir. BiH se kao potpisnica Ugovora o EZ obavezala da postepeno prenese relevantne pravne tekovine EU kako bi osigurala pravni okvir koji omogućava pravilno funkcionisanje sektora”, naveli su oni.\nU Ambasadi SAD u Sarajevu ističu da pozdravljaju napore EU i EZ na identifikovanju ključnih regionalnih infrastrukturnih projekata i dalju saradnju na realizaciji tih projekata.\n“Puno poštivanje Ugovora o EZ, uključujući i usvajanje državnog zakona o strategiji razvoja gasa i energije bi uvelike koristilo BiH kroz podršku jako potrebnim investicijama u energetskom sektoru i uvođenju konkurencije gasu i električnoj energiji kako bi osigurali bolji izbor za BiH građane, kompanije i tvornice”, naveli su u američkoj ambasadi.\nDodali su i da ohrabruju zemlje koje teže članstvu u EU poput BiH da usklade svoje energetske politike sa politikama EU.\n“SAD nastavljaju ohrabrivati države da diverzifikuju snabdijevanje energijom kao dio jačanja strategije energetske sigurnosti koja takođe uključuje i integraciju obnovljivih izvora energije, očuvanje energije i reformu energetske politike”, naveli su u Ambasadi SAD.\nU Ambasadi Njemačke navode da Savezna vlada te zemlje kroz razvojne politike poput “Obnovljivi izvori energije i energetska efikasnost” podržava BiH da ispuni uslove iz pravne stečevine EU koji se odnose na energetiku. Dodali su da je zahvaljujući finansijskoj podršci Njemačke razvojne banke KfW započeta izgradnja vjetroparkova. Dodaju i da podržavaju rehabilitaciju postojećih hidrocentrala, ali i drugih tehnologija koje mogu povećati bilanse BiH i prodaju električne energije. Zdravko Milovanović, ekspert za energetiku, ističe da ga ne čudi da i zemlje poput Njemačke i SAD, koje imaju različite energetske interese, imaju jedinstven stav kad je BiH u pitanju, s obzirom na to da su projekti Energetske zajednice, kako ističe, u realizaciji već dvadesetak godina.\n“Mi smo suviše mali čak i u EZ jugoistočne Evrope i s obzirom na probleme koji postoje vezano za strategiju razvoja, zakon o gasu, itd., BiH je skoro na marginama kad su u pitanju odlučivanja čak i na nivou Energetske zajednice”, istakao je Milovanović.


Merkelova otkrila svoj stav o priznavanju tzv. Kosova :: Semberija INFO ::\nBeograd -- Nemačka kancelarka Angela Merkel kazala je danas da kosovsko pitanje neće nestati i da se mora rešiti, ali da se neka pitanja rešavaju na kraju nekog procesa.\n"Mi to ne krijemo pred našom javnošću. I večeras kada to svi prate, neću ni jednom rečju negirati ta naša saznanja. Zato vodimo dijalog na ozbiljan način", objasnio je on. Vučić je ukazao da, kao što se čuje da Priština ima svoj ustav, tako ga ima i Srbija i mora ga poštovati.\n"Ako je pitanje da li smo svesni da nećemo ući u EU pre rešavanja kosovskog pitanja - apsolutno je jasno", rekao je on.\n"Ja sam se trudio da uvek budem otvoren prema vama i prema njoj. Ja sam protiv zamrznutog konflikta, i ne mislim da je to rešenje. Niko se mojim rečima neće obradovati u Srbiji. Mislim da je dobro da ovo rešava ova generacija, ali mora biti kompromisnog rešenja, a ne rešenja koje bi ponizilo ili porazilo jednu stranu", poručio je on.


Putevima rimskih imperatora - Beogradski Portal\nGradska opština Vračar želela obradovala je najstarije sugrađana izletom u Sremsku Mitrovicu i obilaskom manastira Petkovica. Ovoga jutra Vračarske seniore na put je ispratio predsednik Gradske opštine Vračar prof.dr Milan A. Nedeljković, koji im je poželeo srećan put.\nDruženje po sunčanom februarskom danu seniori nastavljaju posetom manastiru Petkovica, koji pripada Eparhiji sremskoj Srpske pravoslavne crkve i predstavlja nepokretno kulturno dobro kao spomenik kulture od izuzetnog značaja. Ženski manastir Petkovica sa Crkvom Svete Petke nalazi se na jugozapadnom delu Fruške gore u tihoj udolini uz potok Remeta, u blizini sela Šišatovac.\nPosle šetnje i boravka u prirodi, naši penzioneri imaju organizovan ručak u Mačvanskoj Mitrovici. Briga o najstarijim sugrađanima je jedan od prioriteta Opštine Vračar. Zainteresovani seniori mogu se prijaviti na broj telefona 011/3081-455, putem koga će dobiti sve potrebne informacije. Besplatni izleti deo su redovnih aktivnosti Opštine Vračar sa ciljem da se slobodno vreme najstarijih sugrađana ispuni zanimljivim i kvalitetnim sadržajima.


Lazović: "Pokazali smo da zaslužujemo Zvezdin dres" - Sportske.net\nLazović: "Pokazali smo da zaslužujemo Zvezdin dres"\nNapadač Crvene zvezde dan posle šokantne eliminacije još uvek se nije pribrao ali je nakon svega konstatovao da su on i njegovi saigrači pokazali da zaslužuju dres kluba za koji igraju.\nPoraz koji su fudbaleri Crvene zvezde sinoć pretrpeli od francuskog Bordoa dugo će ostati urezan u sećanje svih igrača koji su se našli na stadionu Šaban Delma.\nDarko Lazović jedan je od onih koji su najteže podneli eliminaciju crveno-belih što je potvrdio u intervjuu datom portalu "mondo.rs".\n"I dalje sam tužan. Bilo mi je teško. Ne samo meni, svima. Nije lako kada se ispadne, a kada se to dogodi golom sa penala u 93. minutu, onda je to šok. Imali smo igru, imali smo rezultat... Neverovatno šta se dogodilo. Nadam se samo da ćemo se oporaviti do utakmice sa Radničkim u nedelju. To je mnogo važno" rekao je Čačanin.\nIpak Darko Lazović smogao je snage da objektivno prokomentariše sinoćnji meč i konstatuje da je Crvena zvezda bila dostojan rival Bordou i da se igrači nisu obrukali.\n"Bili smo na korak da dobijemo velikog protivnika iz jedne od najjačih liga u Evropi, tim kojem ni Pari Sen Žermen za vikend nije dao gol, a znamo svi koliko miliona su potrošili Parižani da dovedu super zvezde... Drago mi je što smo pokazali navijačima u ova dva meča da, ne samo borbom, već i kvalitetom igre zaslužujemo Zvezdin dres" konstatovao je Lazović.\nCrvena zvezda se u nedelju sastaje sa ekipom Radničkog iz Niša u okviru četvrtog kola Jelen Superlige ali će to crveno-belima biti treći meč u ligi zbog toga što je duel sa Javorom odložen.\nNišlije gostuju na "Marakani" u utakmici čiji je početak zakazan za 19 časova.


Izazov 2016: Trendovi i izazovi za kompanije | Adria Daily\nIzazov 2016: Trendovi i izazovi za kompanije\nContent marketing, personalizacija sadržaja, online komunikacija, mobilni i video marketng – trendovi su koji su obeležili proteklu godinu u Srbiji i regionu, rezultat je poslednjeg istraživanja koje je, u saradnji sa agencijom MASMI, sproveo portal Marketing mreža. Iako je tek početak godine, na prvi pogled, bar u našem regionu, čini se da u 2016. neće doći do većih promena, već će se, pre svega, raditi na jačanju trendova koji su već začeti ili prisutni na tržištu.\nO ključnim trendovima u struci za 2016. godinu biće više reči na drugom regionalnom forumu komunikacionih lidera – IZAZOV 2016, koji će biti održan 2. i 3. marta u hotelu Radisson Blu Old Mill u Beogradu.\nStavove o kretanju, novim trendovima i izazovima struke istakli su stručnjaci za komunikacije kompanija koje posluju u Srbiji.\nŽeljka Ćirić Jakovljević, rukovodilac korporativnih komunikacija u Eurobank, smatra da će najveći izazovi struke u predstojećoj godini biti razvoj integrisanih komunikacija, s akcentom na digitalnim kanalima komunikacije i razvoju kreativnih rešenja. „Pored brend komunikacija usredsređenih na promociju i pozicioniranje proizvoda, potrebno je da se radi na digitalizaciji proizvoda i usluga kako bi se olakšala svakodnevnica klijentima. Da bi se održale u takvom, promenljivom okruženju, sve kompanije moraju da reaguju brzo i da prate trendove.“\nPrema rečima Tatjane Vidaković iz sektora odnosa s javnošću kompanije Infostud, tektonske promene koje je donela digitalna revolucija, ali i one u sferi globalne ekonomije nametnule su nužnost da se struka menja i integriše nove alate i tehnologije, uz stalnu edukaciju i ciljnih javnosti i komunikacijskih stručnjaka o koristima koje oni donose. Kako kaže, ovo će biti godina kreiranja visoko personalizovanog sadržaja, testiranja novih opcija na društvenim mrežama, jačeg korišćenja Big data, ali i godina u kojoj će još veći akcenat biti na prenosivim uređajima.\nMilena Mićanović, šef Kabineta izvršnog odbora Vojvođanske banke kaže da je jedan od najvećih izazova ostati prepoznatljiv, originalan i pouzdan za svog klijenta. „Ključno pitanje je kako diktirati trendove i ostati dosledan, a ne nužno ih pratiti i time pojačati već stečeno poverenje.“\nU UNIQA osiguranju smatraju da je najvažnije biti brži od toka informacija, biti aktuelan, drugačiji i pomerati granice uobičajenog razmišljanja, delovanja i komuniciranja. „Biti hrabar, promovisati prave i zaboravljene vrednosti. Biti posvećen i stalno se usavršavati. Pratiti trendove znači da ste omogućili da prava poruka pronađe pravi put do prave publike. Drugim rečima, to znači da razumete i osećate navike vaših potencijalnih klijenata i da znate način da im željenu poruku prenesete tako da je oni prihvate“, dodala je Sonja Marić, direktor Sektora za marketing i PR u UNIQA osiguranju.\nIvana Todorović, šef službe za eksternu komunikaciju Societe Generale banke, ocenila je da brze promene u tehnologiji diktiraju trendove utičući na čitave industrije koje ne samo da moraju da ih prate, već da nađu način da ih predvide, ali i predvode, prilagođavajući ili čak potpuno menjajući svoje poslovne modele. „Zato je inovacija ključni izazov sa kojim će se i u ovoj godini susretati kompanije, brendovi i komunikacijski stručnjaci. A svaka inovacija počinje od pažljivog slušanja potreba i uvažavanja mišljenja klijenata i interesnih javnosti. S druge strane, neophodno je unutar kompanije stvoriti kulturu koja podržava nove ideje i spremna je da ih brzo realizuje.“\nTagscontent marketing Izazov 2016 komunikacija odnosi s javnošću\nRio Fest 2016


Umro šef avganistanskih talibana: Hakani od saveznika do neprijatelja Amerike - CdM\nUmro šef avganistanskih talibana: Hakani od saveznika do neprijatelja Amerike\nČovjek, kojeg je bivši američki predsjednik Ronald Regan, nazivao borcem za slobodu, bio je paralizovan posljednjih deset godina, a jednu od najbrutalnijih militantnih grupa sada predvodi njegov sin, Siradžudin Hakani.\nDžalaludin Hakani umro je juče u Avganistanu, objavio je Zabidulah Mudžahid, portparol talibana u telefonskom razgovoru za AP, koji je osnivača jedne od najopasnijih militantnih mreža nazvao “religioznim učenjakom i ratnikom za primjer”.\nU saopštenju na engleskom jeziku, talibani su naveli da je Džalaludin Hakani bio “među velikim uvaženim džihadističkim ličnostima ovog vremena”.\n“Ako je Hakani Sahib otišao od nas fizički, njegova ideologija i način borbe će nastaviti da žive”, naveli su talibani.\nKako je bio paralizovan već deset godina i godinama imao Parkinsonovu bolest, o njemu i njegovom skloništu nije se ništa znalo nekoliko godina, pa se 2015. pričalo da je umro.\nSjedinjene Američke Države su godinama bili u savezništvu sa Hakanijem u borbi protiv sovjetske invazije u Avganistanu 1980-ih.\nHakani je bio među avganistanskim mudžahedinima, “svetim ratnicima” koje su 1979. SAD poslale u borbu da sruše tada promoskovsku Avganistansku vladu, podsjeća AP i dodaje da ga je tada pokojni američki kongresmen Čarli Vilson nazivao “božjom personifikacijom”.\nOd Amerike je dobijao i novac i oružje. Bivši šef američke Centralne obavještajne agencije CIA, koji je za AP govorio pod uslovom anonimnosti, kaže da je jednom prilikom lično isporučio kofer pun novca Hakaniju.\nDeset godina kasnije, Moskva mu je ispregovarala izlazak iz Avganistana, u sporazumu koji je na kraju doveo do kolapsa komunističke vlade u Kabulu i preuzimanja vlasti od strane mudžahedina.\nVrlo kratko je bio i ministar pravde u mudžahedinskoj vladi, ali je uskoro napustio, isfrustriran njihovim neprekidnim međusobnom sukobima.\nDeklasifikovani američki podaci kažu i da su ga SAD smatrale “umjerenim socijalistom” koji nije prigrlio striktna talibanska pravila, koja ne dozvoljavaju obrazovanje djevojaka.\n“Hakanijeva uloga je mnogo više vojna i nije bio sklon da prihvata političke i socijalne stavove talibana”, navodi se u američkim podacima.\nU avgustu 1998. godine, američka krstareća raketa, čija je meta bila Hakanijeva baza, nije uspjela da ubije Osamu bin Ladena, ali je u tom napadu ubijeno nekoliko važnih pakistanskih militanata, koji su sarađivali sa Harakat-ul-Mudžahedin grupom.\nI pored konfrontacije sa Hakanijevom mrežom još od kraja 90-ih, SAD su ga stavile na listu terorističkih organizacija tek 2012.\nOptužuju se da stoje iza razarajućeg napada kamionom bombom u srcu Kabula u maju 2017, kada je stradalo oko 150 osoba, iako oni negiraju umiješanost.\nTagoviAvganistan Džalaludin Hakani Hakani Talibani\n2 Komentara na "Umro šef avganistanskih talibana: Hakani od saveznika do neprijatelja Amerike"


28. konferencija evropskih ministara pravde\n24.10.2007. Ministar pravde u Vladi Republike Srbije Dušan Petrović prisustvuje "28. konferenciji evropskih ministara pravde" koja se održava u Lancaroti u Španiji 25. i 26. oktobra 2007. godine. Tema ovogodišnje konferencije su "Aktuelna pitanja pristupa pravosuđu pripadnika... detaljnije\n21.06.2007. Na osnovu statističkih podataka dobijenih od okružnih sudova o uslovima za obavljanje poslova pravosudne straže i o njihovoj tehničkoj opremljenosti u okružnim i opštinskim sudovima, utvrđeno je da je neophodno organizovati sudsku stražu u 150 objekata pravosudnih organa. Analiza je... detaljnije\nČetvrti evropski kongres pravnika, 3. maj 2007. godine\n4.05.2007. Ministar pravde u Vladi Republike Srbije Zoran Stojković boraviće u Beču od 3. do 5. maja 2007. godine gde će u svojstvu počasnog gosta prisustvovati Četvrtom evropskom kongresu pravnika. Na kongresu će biti reči o borbi protiv organizovanog kriminala, pobošljanju efikasnosti... detaljnije\n25.05.2007. Ministar pravde u Vladi Republike Srbije Dušan Petrović izjavio je danas da je odlaganje primene Zakonika o krivičnom postupku (ZKP) predloženo zbog toga što nisu obezbeđeni materijalni i tehnički... detaljnije\nKonferencija povodom 100 dana rada Vlade\n14.09.2007. Ministar pravde Dušan Petrović predstavio je na konferenciji za novinare rezultate rada Ministarstva pravde u proteklih 100 dana. Na konferenciji su učestvovali i pomoćnik ministra za pravosuđe Snežana Malović, pomoćnik ministra za materijalno-finansijske poslove Vukica Bućković i... detaljnije\nKonferencija povodom prijema Tužilačke organizacije u Međunarodnu asocijaciju antikorupcijskih organa vlasti\n11.01.2007. Ministar pravde Zoran Stojković će u petak, 12. januara 2007. godine, prisustvovati konferenciji za novinare u Specijalnom tužilaštvu u Beogradu, povodom prijema Tužilačke organizacije Srbije u Međunarodnu asocijaciju antikorupcijskih organa vlasti. Konferencija će biti održana u... detaljnije


Radna snaga Srbije na kazanu narodnih kuhinja | SerbianForum\nRadna snaga Srbije na kazanu narodnih kuhinja\nNa spisku primalaca socijalne pomoći nalazi se čak 43 odsto radno sposobnih. Oko 93.000 građana u stanju da zarađuje, ali žive od novca koji im daje država\nLISTA siromašnih koji žive samo od socijalne pomoći, uprkos tome što su radno sposobni, svake godine je sve duža. U ovom trenutku, potvrđuju u Ministarstvu rada i socijalne politike, čak 93.000 odraslih prima stalnu novčanu pomoć od najmanje 60 evra mesečno, iako su u stanju da sami zarađuju.\n- Oni ne mogu da se trajno radno angažuju, jer za njih nema mesta na tržištu rada. Većina ima veoma nizak stepen obrazovanja, a njihovo upošljavanje dodatno otežava i to što, uglavnom, stanuju po nerazvijenim opštinama - objašnjava Suzana Paunović, pomoćnica ministra za rad i socijalnu politiku. - Mnogi su već negde radili, pa su ostali bez posla. I zato su upućeni na centre za socijalni rad.\nPaunovićeva iznosi računicu da je u ukupnom broju korisnika socijalnih pomoći, ne tako davno, udeo radno sposobnih bio oko 30 odsto, dok ih je danas više od 43 odsto. Zato će država na različita socijalna davanja ove godine izdvojiti čak 26 milijardi dinara:\n- Poseban problem je što se oni veoma dugo zadržavaju u sistemu socijalne zaštite, iako je zamišljeno da se pomoć daje najugroženijima kako bi premostili krizu, a ne da se u tom sistemu zadržavaju godinama i žive od socijalnih davanja.\nU poslednjih godinu dana povezuju se centri za socijalni rad sa službama za zapošljavanje da bi prednost u dobijanju poslova imali korisnici socijalnih usluga. U centrima za socijalni rad se prave "planovi aktivacije" za korisnike koji bi mogli sami da zarađuju za život i njihova se imena prosleđuju Nacionalnoj službi za zapošljavanje. Ipak, kako primećuje i pomoćnica ministra, u praksi ovo ide veoma teško:\n- Na tržištu rada su nepovoljni uslovi, pa bi sve moglo da ostane mrtvo slovo dok privreda ne stane na noge.\nI u NSZ potvrđuju da su uspostavili "vezu" sa gotovo svim lokalnim centrima za socijalni rad, ali kažu da je plan tek "u povoju". U prošloj godini spiskove radno sposobnih korisnika poslalo je samo pet centara za socijalni rad i na njima je bilo tek 300 imena. U ovoj se godini, međutim, nadaju većem učinku.\n- Te korisnike pomoći mi svrstavamo u kategoriju takozvanih ranjivih grupa i uvek je akcenat na njihovom zapošljavanju - kažu u NSZ. - A u radu sa njima smo otkrili da ih čak 85 odsto ima "višestruku ranjivost", jer osim što su korisnici usluga centara za socijalni rad, često su romske pripadnosti, neobrazovani, samohrani roditelji...\nKORISNICI socijalnih pomoći ranije nisu bili zainteresovani da rade, jer bi tada gubili sva prava na pomoć. Danas je to izmenjeno, a u Ministarstvu objašnjavaju da se, praktično, socijalna davanja samo "zamrzavaju" dok traje radni angažman. Gubitkom posla, stari korisnici odmah mogu da se vrate u sistem socijalne zaštite.\nOSIROMAŠILE CELE PORODICE\nPOMOĆNICA ministra za rad i socijalnu politiku kaže da je i ukupan broj svih korisnika socijalne pomoći u stalnom porastu. Tako je u 2004. od državne pomoći živelo 47.000 porodica, odnosno 116.000 pojedinaca, dok je u februaru ove godine od ovih davanja živelo 90.000 domaćinstava, odnosno 225.000 njihovih članova.


19/09/2021 - podunavlje.info\nDan: 19. septembra 2021.\nOd letnjikovca krunisanih glava do socijalističkog „Zabranjenog grada“\nSMEDEREVO, 19. septembar 2021 – Do sada smo u serijalu „Putokazi – do Smedereva i u Smederevu“ oblilazili neka znana i neka manje znana mesta, a ovo gde idemo danas spada u ljudima van ovog grada verovatno najpoznatije, uz Tvrđavu, naravno. Letnjikovac Obrenovića, ili Vila „Zlatni breg“, jedna je od glavnih stavki kada se nekom Smederevo turistički ponudi. A nije…\nLetnjikovac Obrenovića, Plavinac, Vila Zlatni bregLeave a comment\nJavna nabavka za uslugu kontrole kvaliteta vazduha u Smederevu\nSMEDEREVO, 19. septembar 2021 – Grad Smederevo je raspisao javnu nabavku za uslugu kontrole kvaliteta vazduha na teritoriji ovog grada. Za tu namenu, po tenderskoj dokumentaciji, opredeljeno je dva i po miliona dinara, a rok za prijavljivanje zainteresovanih za obavljanje ovog posla ističe poslednjeg radnog dana naredne nedelje. Po nedavno objavljenom izveštaju o stanju kvaliteta vazduha u 2020. godini Agencije…\nIzveštaj Agencije za zaštitu životne sredine, Javna nabavka, kontrola kvaliteta vazduha u SmederevuLeave a comment\nNa deonici puta od Azanje ka Selevcu obustava saobraćaja od 8 do 18\nSMEDEREVSKA PALANKA, 18. septembar 2021 – Od sutra, ponedelјka 20. septembra, biće nastavlјena rekonstrukcija puta u delu od Azanje prema Selevcu. Zbog toga će od 8 so 18 časova narednih dana ova deonica biti zatvorena za saobraćaj. Ovo je uslovilo i promenu u autobuskom prevozu: Lastini autobusi za Selevac saobraćaće izmenjenom trasom, od Palanke preko centra Azanje, Vlaškog Dola i…\nAzanja, rekonstukcija puta, selevacLeave a comment\n24/05/2022, 5:08 am


Vakcina protiv starenja, dijabetesa i ukočenosti arterija - Estetic\nVakcina protiv starenja, dijabetesa i ukočenosti arterija\nEstetic » Antiejdžing » Vakcina protiv starenja, dijabetesa i ukočenosti arterija\nJapanski naučnici su napravili vakcinu protiv starenja, za koju tvrde kako može da eliminiše takozvane „zombi ćelije“ povezane sa starenjem i raznim bolestima. Istraživački tim predvođen profesorom Toru Minamino sa Juntendo Universitya, je objavio rezultate sprovedene studije u časopisu Nature Aging\nUsporava starenje i leči ukočenost arterija\nPrema rezultatima istraživanja japanskih naučnika, miševi kojima je data vakcina pokazuju smanjen nivo senescentnih ćelija, poznatih kao „zombi ćelije“, koje se akumuliraju sa godinama i povezane su sa bolestima poput artritisa i ukrućenja arterija: ”Možemo očekivati da će vakcina biti primenjena na lečenje ukočenosti arterija, dijabetesa i drugih bolesti povezanih sa starenjem”, kaže profesor Minamino.\nMagična vakcina, gotovo bez nuspojava\nZombi illi senescentne ćelije se definišu kao ćelije koje tokom vremena prestaju da se dele ali ne odumiru, i pritom počinju da oslobađaju štetne hemikalije, oštećujući normalne ćelije i izazivajući upalu. Naučnici tvrde kako nova vakcina stvara antitela koja se vezuju za stare ćelije, omogućavajući belim krvnim zrncima da ih uklone. Vakcina se može koristiti i u lečenju ukočenosti arterija, dijabetesa i drugih bolesti povezanih sa starenjem. Istraživački tim tvrdi da nova vakcina ima manje negativnih nuspojava od tretmana protiv starenja ćelija koji su trenutno na tržištu, a da istovremeno traje duže.\nIdustrija dugovečnosti kao posao budućnosti\nAntiaging tretmani i formule, često privlače ogromne investitore željne da uspore proces starenja i da se bore protiv bolesti povezanih sa njim. ”Nemate pojma koliko je ljudi zainteresovano za ulaganje novca u dugovečnost, i to milijarde dolara – kaže Nir Barzilai, osnivač Aging Research at Albert Einstein College of Medicine of Yeshiva University. Od 2011. do 2014. godine, studije koje je objavila kompanija Alkahest, su otkrile da krv uzeta od mlađih miševa ima značajne korisne efekte na zdravlje mozga, kada se daje starijim miševima. Od tada, istraživači su identifikovali oko 8.000 proteina u krvi, koji se mogu koristiti u terapijama protiv starenja.


Hemofarm - Vesti - Počeo prvi festival dečjeg zdravlja u Beogradu\nPočeo prvi festival dečjeg zdravlja u Beogradu\nU Beogradu je danas počeo prvi Festival dečjeg zdravlja, jedinstveni događaj koji na izuzetno zanimljiv način promoviše zdravlje naših najmlađih.\nMaskote festivala, Super Moćko i Super Beti kao i roda Beba iz Hemofarmove palete sirupa “Lekovitog carstva” u naredna dva dana će kroz izuzetno zanimljive animacije učiti sve prisutne mališane kako da još bolje čuvaju svoje zdravlje.\nS druge strane, roditelji će biti u prilici da na jednom mestu reše sve nedoumice i dobiju stručne savete od pedijatara i lekara specijalista u vezi sa zdravljem svoje dece.\nNa svečanom otvaranju prisutnima se obratila i dr Nada Macura, portparol Hitne pomoći Beograda, koja je poručila deci da brinu o nezi svoje kose, zuba, da održavaju nego ruku, da što više spavaju, da se dosta kreću i poručila deci da što duže žive u carstvu detinjstva.\nOvaj Festival podržala je i kompanija Hemofarm, koja je već dugi niz godina usmerena na edukaciju mladih o važnosti preventive i adekvatnog lečenja.\n“Uz Hemofarm proizvode odrastale su generacije dece i zato se trudimo i da nadalje, pored vrhunskog kvaliteta naših proizvoda, na zabavan način učimo decu negovanju zdravstvene kulture i zdravom pristupu životu. Uvek se radujemo kad imamo mogućnost da podržimo manifestacije poput Festivala dečijeg zdravlja koje uče najmlađe zdravstvenoj kulturi jer smo, uz doktore koji brinu o dečijem zdravlju, uvek tu za decu i njihove roditelje”, rekla je Sanda Savić, direktor korporativnih poslova I komunikacija Hemofarma.\nSve dodatne informacije o ovom događaju možete naći na zvaničnoj facebook stranici www.facebook.com/festivaldecjegzdravlja


Skoro četvrtina advokata u privatnoj praksi zaposlena je u velikim pravnim firmama (advokatske kuće sa preko 20 advokata), prema američkoj advokatskoj komori. Oko 14% advokata je zaposleno u advokatskim kancelarijama od 100 ili više advokata. Ove velike pravne firme se ponekad nazivaju mega-firmama ili velikim pravom.\nZapošljavanje u velikoj advokatskoj kancelariji ima jedinstvene prednosti i izazove koji ga razlikuju od drugih okruženja u praksi. Ispod je petnaest prednosti rada u velikoj advokatskoj firmi.\n01 Visoke plate\nVelike pravne firme se nalaze među najistaknutijim sredstvima za praksu za pravne stručnjake, a zaposlenima se često dodeljuju sveobuhvatniji paketi od naknada od onih koji rade u vladi, pravosuđu, malim firmama , neprofitnim i javnim interesnim sredinama.\n02 Kolegi sa dobrom voljom\nPošto mnoge velike advokatske kuće plaćaju najviše dolara, takve firme mogu regrutovati najbolje kvalifikovane advokate, paralegaliste i osoblje. Mega-firme često regrutuju samo najbolje studente iz najprestižnijih pravnih škola. Paralegalci u velikim pravnim firmama obično imaju diplome i iskustvo u svojoj pravnoj specijalnosti.\n03 Sofisticirani, izazovni rad\nVećina vrhunskih, složenih sporova i transakcionog pravnog posla daju se velikim advokatskim firmama koje se nadaju talentu visokog kalibra i širokom spektru resursa.\n04 Velika, raznovrsna klijentska baza\nKlijenti velikih advokatskih kuća imaju tendenciju da budu bogatiji i raznoliki od onih malih firmi. Velika, raznovrsna klijentska baza čini manje vjerovatnom da će kompanija imati finansijske poteškoće ukoliko klijent preuzme svoje poslove na drugim mestima.\n05 Obimni resursi preduzeća\nVelike pravne firme imaju više resursa na licu mjesta od malih firmi. Veliki čvrsti resursi kreću se od fotokopirnih centara sa punim servisom i širokih biblioteka zakona do kućnih teretanih i kafeterija sa punim servisom.\n06 Velika pomoćna služba\nVelika advokatska kancelarija raspolaže širokim administrativnim i pomoćnim osobljem. Osoblje može uključivati legalne administratore, pravne sekretare , paralegalce, marketinške stručnjake, IT osoblje, administratore, biblioteke, sudske filozofe i glasnike.\n07 luksuznih kancelarija na prvim lokacijama\nKancelarije velikih advokatskih kancelarija mogu ponuditi više plišastih i prostranih okruženja onih malih firmi, firmi od javnog interesa i vlade. Kancelarije velikih advokatskih kancelarija se uglavnom nalaze u glavnim gradskim područjima, u blizini zgrade suda, fine blagovaonice (za uživanje u klijentima i regrutima) i druge pogodnosti.\nMnoge mega-kompanije imaju praksu višestruke jurisdikcije i više lokacija širom sveta omogućavajući advokatima i paralegalima da služe međunarodnim klijentima.\n09 Dobro razvijeni programi obuke\nVelike pravne firme često uspostavljaju dobro definisane programe obuke i mentorstva za saradnike, paralegaliste i druge profesionalne advokatske firme. Mnoge velike firme takođe imaju elaborirane letnje saradničke programe i in-house edukativne programe koji omogućavaju kontinuirani rast i mogućnosti učenja za svoje zaposlene.\n10 značajnih mogućnosti unapređenja\nMnoge velike pravne firme sadrže kompleksne organizacione hijerarhije koje stvaraju više mogućnosti za promociju. Na primjer, karijerni put advokata u velikoj firmi može napredovati od početnog / juniorskog saradnika do saradnika na srednjem nivou, višeg saradnika, partnera koji nije u vlasništvu kapitala, vlasničkog partnera i starijeg partnera.\n11 Posvećenost različitosti\nMnoge velike advokatske kancelarije stvaraju različite inicijative za promociju uspeha svojih žena i advokata manjina i podstiču jednake mogućnosti.\n12 Advokatska kancelarija Perks\nRad za veliku advokatsku firmu može uključivati bonuse koji se kreću od računa računa do mjesta na sportskim događajima i ekstravagantnim čvrstim funkcijama.\n13 Pro Bono inicijative\nVelike advokatske kuće često uspostavljaju pro bono i programe javnih usluga koji podstiču advokate i paralegaliste da izvrše određeni broj sati za pomoć zajednici i manjim populacijama kao što su djeca i stariji.\n14 Ime-prepoznavanje i Prestige\nRaditi za advokatsku firmu koja je dobro poznata i visoko cenjena u pravnoj zajednici daje zaposlenom određeni nivo statusa i prestiža.\n15 Intelektualni izazov\nVrhunski, kompleksni pravni poslovi u širokom spektru područja prakse pružaju intelektualno teško okruženje advokatima advokata i paralegalima.\nKako postati advokat bez pravnog fakulteta\nInformacije o treningu serije Marine Corps\nNajbolje karijere za vojne službenike\nKako pisati pisma o odbijanju kandidata za posao


Podignuta optužnica protiv Mrkve i ostalih: Ćevabdžije "oprale" i utajile 3,3 miliona maraka - Čitaj.ba\nSrijeda, 28 Lipanj 2017 16:42\nNakon opsežne istrage, tužilac sarajevskog Kantonalnog tužilaštva podigao je optužnicu protiv Adnana Mrkve, Amela Ćapina, Ermina Špilje, Adisa Biberovića, Arifa Malićija, pravnih osoba "Mrkva" d.o.o. Sarajevo i "Mrkva Group" d.o.o Sarajevo, zbog krivičnog djela organizirani kriminal u vezi sa poreznom utajom i pranjem novca.\nPrema navodima iz optužnice, Adnan Mrkva tereti se da je organizirao kriminalnu grupu koja je od 2012. do 2015. godine, izbjegavanjem plaćanja poreza i doprinosa te pranjem novca oštetila budžet Federacije BiH za više od 3,3 miliona KM, te su u istom iznosu stekli protupravnu imovinsku korist.\n- Postupajući tužilac je uz optužnicu dostavio sudu na razmatranje sporazum o prizanju krivice sa osumnjičenim Erminom Špiljom, menadžerom grupacije "Mrkva" - kazala je Azra Bavčić, glasnogovornica Tužilaštva KS.\nAdnan Mrkva, Amel Ćapin, te Ermin Špilja, Adis Biberović i Arif Malići uhapšeni su u akciji "Rebus", koju su po nalogu Tužilaštva KS izveli pripadnici SIPA-e u oktobru prošle godine.


“Noć muzeja” u Banjaluci obilježićemo 20. maja Banjaluka.com\n“Evropska noć muzeja” tradicionalna je manifestacija koja se u isto vrijeme održava u više od 2.000 evropskih muzeja.\nU okviru ovogodišnjeg programa planirane su radionice “Svijet kao Muzej” i “Dinosaurusiraj me”, a posjetioci će imati priliku da razgledaju stalnu postavku, te dvije tematske izložbe – “Opsada Lenjingrada u fotografijama” Državnog memorijalnog muzej odbrane i opsade Lenjingrada i “Život kroz objektiv” autora Milana Lolića.\nProgram, koji će trajati od 18 do 22.30, biće završen nastupom muzičke grupe “Akustik haus”, saopšteno je iz Muzeja Republike Srpske.\n“Učesnici, djeca predškolskog i školskog uzrasta, mladi te svi građani koji se priključe ovoj međunarodnoj kulturnoj manifestaciji, na taj način postaju dio degađaja koji širom Evrope okuplja više od 2.000 muzeja i stotine hiljada učesnika i posjetilaca”, navode iz Muzeju Srpske.\nManifestacija “Noć muzeja” u Muzeju Republike Srpske, koji svjedoči kulturi i bogatom naslijeđu Srpske, biće prilika i za učesnike da predstave i promovišu svoje kreativno stvaralaštvo u atmosferi tradicije i savremene kulture grada Banjaluke.


Italijanski investitor nakon Bosanske Krupe ulaže i u Prijedor, proizvodit će vagone za vozove - Akta.ba\nZamjenik gradonačelnika Prijedora Žarko Kovačević i italijanski investitor Đuzepe Franki potpisali su jučer u Prijedoru ugovor o kupoprodaji zemljišta\n12.11.2021. 08:39 / Izvor: Akta.ba\nZamjenik gradonačelnika Prijedora Žarko Kovačević i italijanski investitor Giuseppe Franchi potpisali su jučer u Prijedoru ugovor o kupoprodaji zemljišta radi investicije koja će biti realizovana u novoj industrijskoj zoni, Aerodrom 4.\nKovačević je izjavio da je grad preuzeo obavezu da u narednih šest mjeseci investira u infrastrukturu, da je ovo prva investicija italijanske firme "Bosancara" i da se nada da će ih uskoro biti još.\n"Ovo je možda istorijski dan. Ovaj ugovor će možda promijeniti poslovnu sliku Prijedora. Posebno se zahvaljujem gostima iz Italije što imaju poslovnu politiku koja je naklonjena BiH i Republici Srpskoj. Nadamo se da će i ostali strani investitori razmišljati tako, doći kod nas, a ne naše radnike voditi u druge zemlje", rekao je Kovačević novinarima u Prijedoru.\nVršilac dužnosti direktora Agencije za ekonomski razvoj grada Prijedora "PREDA-PD" Aleksandar Drljača izjavio da se zajedničkim snagama može razviti biznis ovog investitora do neslućenih granica.\n"Njemu je plan da zaposli 300 radnika u narednih četiri-pet godina, a prosjek plata njegovim radnicima u Bosanskoj Krupi je između 1.500 i 2.000 KM. Zaista ne sumnjam da će pred njegovim vratima biti sutra veliki broj radnika koji žele da obezbijede sebi egzistenciju u gradu Prijedoru", naveo je Drljača.\nFirma "Bosancar" bavi se proizvodnjom kabina za poljoprivredne mašine, kamione, industrijska vozila, a u Prijedoru namjerava proizvoditi vagone za vozove.\nVlasnik firme "Bosancar" Giuseppe Franchi iz Italije rekao je da je prvu investiciju u BiH napravio 2004. godine u Bosanskoj Krupi gdje ima pogon površine 17.000 metara kvadratnih i gdje je uložio više od 24 miliona maraka.


"Ne očajavajte nikad" nova predstava pozorišta "Bata Bulić" • Poportal\n„Ne očajavajte nikad“ nova predstava pozorišta „Bata Bulić“\nPetrovačko pozorište „Bata Bulić“, već uveliko radi na novoj predstavi koja će premijerno biti izvedena u martu 2020.godine. Režija komada „Ne očajavajte nikad“ poverena je reditelju Milošu Jagodiću koji već dugi niz godina sarađuje sa petrovačkim pozorištem, tekst za ovu predstavu je delo Branislava Nušića.\n„Ne očajavajte nikad“ je jedini Nušićev komad napisan najpre na francuskom jeziku, s likovima koji su Francuzi, neposredno posle Prvog svetskog rata. To je priča o rentijeru koji se iz ljubavi oženio ženom kojoj je izdavao stan, u trenutku kada su oboje verovali da je njen muž poginuo u ratu.\nMeđutim, muž je ipak živ i vraća se iz rata, što glavnog junaka, rentijera, postavlja u vrlo dramatičnu situaciju. Čini se da i iznenada vaskrsli muž i sadašnji muž jednako vole istu ženu. Ispostavlja se da ženina ljubav prema prvom mužu nije nestala, kao i da taj prvi muž ništa ne zna o ženinom drugom braku.\nTakva dramska situacija stavlja sva tri lika u nezavidnu poziciju, ali ovu, naizgled, nerešivu jednačinu Nušić ipak rešava koristeći melodramska sredstva u čisto komediografske svrhe.“\nU predstavi igra sedam likova, a pored standardnih glumaca i ova predstava donosi jedno novo ime. Radmila Radosavljević će se po prvi put naći na večernjoj sceni Petrovačkog pozorišta koje nastavlja tradiciju da u svakoj novoj predstavi ima po jednog debitanta.\nAutor i foto: KPC Petrovac na Mlavi\nOd sada moguća prijava dece u vrtić elektronski i u opštini Petrovac na Mlavi


Izabranici Željka Obradovića su na kraju prve četvrtine imali dvocifrenu prednost, koju je Efes malo-pomalo topio i uspeo da preokrene u trećoj deonici.\nIpak, "kanarinci" su opet preuzeli vođstvo, da bi aktuelni vicešampion Evrope uveo meč u neizvesnu završnicu pri rezultatu 72:72.\nOd tada je Fenerbahče napravio seriju 10:1 kojom je prelomio utakmicu i došao do izjednačenja u seriji.\nU pobedničkom timu najefikasniji je bio Nikolo Meli sa 19 poena, dok su naši reprezentativci Nikola Kalinić i Marko Gudurić dodali osam, odnosno pet.\nFenerbahçe 82-73 Anadolu Efes (GENİŞ ÖZET)\nKod Efesa je naš Vasilije Micić bio na pragu dabl-dabl učinka sa 16 poena i devet asistencija.\nNaredni meč finala na programu je u ponedeljak od 19 časova, a šampion Turske će postati ekipa koja prva stigne do četiri trijumfa.


03.01.2022 u 20:40\nAmbasadorka Francuske: Dijalog Beograda i Prištine - prioritet Evrope\nAmbasadorka Francuke u Albaniji Elizabet Barsak smatra da je „pravo pitanje” u diskusiji o inicijativi Otvoreni Balkan priznanje nezavisnosti Kosova i poručuje da je dijalog Beograda i Prištine prioritet Evrope. Barsak je rekla da je skeptična prema inicijativi Otvoreni Balkan, čiji deo nije Priština, prenosi Koha ditore, javio je Tanjug. „Verujem da je sve što je urađeno u potpisivanju sporazuma za napredovanje i povećanje bilateralne razmene veoma dobro, ali ako pogledate iz globalne perspektive celog regiona, pravo pitanje ostaje priznanje Kosova od strane Srbije i pitanje dijaloga Kosova i Srbije. Nećemo moći održivo da izgradimo istinski suverenu Evropu ako nemamo ovaj dijalog i ne napredujemo u ovoj oblasti”, rekla je ambasadorka. Ona je podsetila da je od 1. jula 2021.\n11.12.2021 u 17:44\nPriština bi da skine sa sebe odgovornost za zastoj dijaloga\nPrethodnih dana svedoci smo brojnih zapaljivih i antisrpskih izjava političara iz Prištine, od kojih je svaka apsurdnija od prethodne, a korak dalje danas je otišla Donika Gervala, koja je zvanični Beograd i predsednika Aleksandra Vučića optužila da su izvor nestabilnosti u regionu, izjavio je direktor Kancelarije za Kosovo i Metohiju dr Petar Petković. Samo dan ranije, podseća Petković, Aljbin Kurti i njegovi saradnici optužli su, bez ikakvih osnova, zvanični Beograd da ne želi da se rasvetli sudbina nestalih, iako je Beograd taj koji insistira na toj temi tokom svake runde dijaloga. „Takvi napadi na zvanični Beograd smišljeni su i plasirani s očiglednim ciljem da Priština, na čelu s Aljbinom Kurtijem, sa sebe skine odgovornost za zastoj u dijalogu i drastično povećan broj\n12.11.2021 u 18:24\nPoslanica Evropskog parlamenta Tanja Fajon rekla je danas da rad evroparlamentaraca na unapređenju izbornih uslova u Srbiji nije završen i da oni još prate implementaciju postignutih dogovora. „Nismo mi zadovoljni, barem evroparlamentarci, sa dogovorom, ali napravili smo sve što je bilo u našoj moći kao medijatora u procesu”, rekla je Fajon. Prema njenim rečima, izvestilac Evropskog parlamenta za Srbiju Vladimir Bilčik i bivši evroposlanik Knut Flekenštajn dolaze u Beograd krajem novembra. „Mi zajedno, mislim da ćemo opet doći u posetu početkom sledećeg meseca (decembar). Dakle, imamo konstantan dijalog sa svim akterima u Beogradu, da pratimo koliko vlast sada ispunjava sve što smo dogovorili”, kazala je Fajon, prenosi Beta. Komentarišući nezadovoljstvo dela opozicije učešćem\n07.11.2021 u 15:55\nPetković: Kurti poništava dijalog, ponižava EU i Ameriku\nNajnovijim porukama da neće formirati Zajednicu srpskih opština, Aljbin Kurti ne samo da poništava dijalog, već direktno ponižava i one koji su se poslednjih dana založili za formiranje ZSO - Evropsku uniju i Sjedinjene Američke Države, izjavio je danas direktor Kancelarije za Kosovo i Metohiju dr Petar Petković. „Samo se Srbima na KiM brani pravo na život, pod izgovorom da su etničke zajednice neprihvatljhive. To je čista uvreda prema svim proteranim Srbima, jer su danas sredine i gradovi u kojima žive Albanci etnički čista mesta, poput Đakovice, Suve Reke, Peći, Prištine...„, naveo je Petković u saopštenju, prenosi Tanjug. Ako je istinsko i nedvosmisleno opredeljenje i međunarodne javnosti da se sva otvorena pitanja između Beograda i Prištine rešavaju za pregovaračkim stolom, ističe on,\nPotpredsednik Kine Lju He i ministarka finansija SAD Dženet Jelen razgovarali su danas putem video poziva o makroekonomskoj situaciji i pitanjima koja opterećuju odnose između dve zemlje, saopšteno je iz kineskog Ministarstva trgovine. Jelenova je „otvoreno pokrenula pitanja koja izazivaju zabrinutost”, objavilo je u odvojenom saopštenju Ministarstvo finansija SAD, ne ulazeći u detalje, ali je dodalo da se američka ministarka raduje daljim razgovorima sa kineskim partnerom, prenosi Rojters. Obe strane su konstatovale da je za dve zemlje važno da ojačaju komunikaciju i koordinaciju o makroekonomskim politikama, navodi se saopštenju kineske strane. Kina je takođe izrazila zabrinutost zbog američkih tarifa i tretmana kineskih kompanija u SAD, dodaje se. Lju, koji predvodi kinesku\nČlanovi Radne grupe za međustranački dijalog bez stranaca postigli su danas načelni dogovor o završnom dokumentu o poboljšanju izbornih uslova, a potpisivanje se očekuje sledeće nedelje, izjavio je danas predsednik Skupštine Srbije Ivica Dačić. „Ovo danas je bio završni sastanak. Mi smo danas završili raspravu, ostaje da tim koji vodi Dejan Đurđević iz Vlade Srbije pretoči u papir dodatne predloge koje smo čuli i koje je prihvatio predsednik Aleksandar Vučić”, rekao je Dačić novinarima, preneo je Tanjug. Dačić je ocenio da su svi učesnici dijaloga zadovoljni, možda, kako je rekao, ne u potpunosti. „Veliko je zadovoljstvo što je vlast pokazala želju za kompromisom i implementiraćemo sve što smo dogovorili, da sutra svi možemo da kažemo da je dijalog dao rezultate i da niko ne sme da koristi ove teme za bacanje ljage na Srbiju”, rekao je Dačić.\nŠef diplomatije EU Žozep Borelj izjavio je danas da je predsednika Srbije Aleksandra Vučića i premijera tzv. Kosova, Aljbina Kurtija pozvao da se nakon podignutih tenzija „vrate u situaciju u kojoj je moguć nastavak dijaloga u Briselu”. „Imali smo vrlo tešku situaciju na granici između Kosova i Srbije. Razgovarao sam i sa predsednikom Vučićem i premijerom Kurtijem. Nedavni događaji i dogovor od 13. septembra pokazuju da je dijalog kome posreduje EU jedini put napred”, poručio je Borelj. Šef diplomatije EU predsedavao je danas Savetom EU, gde je ministre spoljnih poslova zemlja članica informisao o doešavanjima na administrativnim prelazima na severu KiM, kao i o razgovorima koje je sa regionalnim liderima imao na samitu EU-Zapadni Balkna na Brdu kod Kranja i na marginama Saveta


Politika - datum: 2018-08-31 LUKA VUKADINOVIĆ (PRAVA CG) OCIJENIO DA JE TREND ZAPOŠLJAVANJA DJECE FUNKCIONERA DPS-A NAPREDOVAO Sinovi funkcionera su politička rak-rana\nTrend zapošljavanja sinova i kćerki funkcionera DPS-a u državnim institucijama je, čini se, prilično napredovao, ili, bolje rečeno, metastazirao i na njihovo postavljanje na važne političke funkcije, poput poslaničkih, ministarskih, pa i gradonačelničkih, kazao je Luka Vukadinović, član GO Prave Crne Gore. On je rekao da je jedan od najsvježijih primjera postavljanje sinovca dugogodišnjeg poslanika DPS-a Miodraga Vukovića na mjesto gradonačelnika Podgorice.\n– Naravno, on nije jedini. Neki od njih sjede i u poslaničkim klupama, misleći da, ako su ih očevi ubacili u parlament, te ako su obučeni po poslednjoj i najskupljoj modi, imaju pravo da pričaju o tako ozbiljnim i kompleksnim temama kao što je, recimo, položaj srpskog naroda u Crnoj Gori. Poslanik DPS-a Nikola Rakočević, u javnosti poznatiji po skupim odijelima i po činjenici da je sin Sita Rakočevića, kuma Mila Đukanovića, dao je sebi za pravo da, braneći pozicije režima, govori o suzbijanju navodnog srpskog nacionalizma, ali i o vječitoj – sad već i dosadnoj – navodnoj ugroženosti države – rekao je Vukadinović.\nOn je dodao da se Rakočević u politiku razumije samo onoliko koliko mu dozvole njegovi politički idoli.\n–Trebalo bi da zna da Crna Gora nije ugrožena ni od Srbije, ni od srpskog jezika i srpskih pisaca, pa čak ni od opozicije, već isključivo od strane pojedinaca iz vlasti koji su svojim kleptokratskim poimanjem politike direktno udarili na temelje države. Ipak, da postoji još veći problem čak i od toga govori činjenica da DPS polako, ali sigurno prelazi sa klijentelističko-korupcionaškog sistema na dinastički, u kom već sada dolazi do mirne tranzicije vlasti – sa očeva na sinove – istakao je Vukadinović.\nOn je ocijenio da su djeca funkcionera koja od njih nasleđuju položaje najveća politička rak-rana crnogorskog društva i da će se to jasno pokazati u budućnosti.\n– Naime, stariji kadrovi DPS-a su svojevremeno, kada su iz džempera uskakali u odijela, znali i za besparicu i za loše, dok su se, s druge strane, njihova djeca rađala i budila u milionima, sa funkcijama, skupim automobilima i mondenskim ljetovalištima.\nPrava Crna Gora će se svim svojim kapacitetima boriti protiv tog bahatog fenomena jer Crna Gora nije prćija njihovih očeva, pa da im je testamentom ostavljaju u nasledstvo, da je nasleđuju s koljena na koljeno. Stoga ćemo zamoliti tatine sinove da više ne komentarišu ugroženost srpskog naroda, pogotovo ne iz separea crnogorskih diskoteka – istakao je Luka Vukadinović.A.D.


Vučić: Na izbre krajem marta, na listama SNS 20 odsto mladih - Kolporter : Kolporter\n> Vučić: Na izbre krajem marta, na listama SNS 20 odsto mladih\nVučić: Na izbre krajem marta, na listama SNS 20 odsto mladih\nHoćemo da uvedemo ljude neukaljane, čiste. Svako od nas je, ne svojom krivicom, ma koliko bio čist obraz, zbog prljave kampanje ostavio trag za sobom. Zato je važno da unosimo svežiju krv, mlade ljude koji mogu da nastave dobrim tempom i u smeru koji može da donese bolju budućnost i dobre rezultate“, kazao je on dodajuću da je to zvanična odluka Predsedništva za koju će tražiti potvrdu Glavnog odbora.\n“Pre ćemo o sebi govoriti. Svoj sud daćemo na mestu na kojem se to radi, a to su biračka mesta“, kazao je on. Vučić je dodao da je odluka Predsedništva i da članovi treba više da razgovaraju sa građanima i da na dnevnom nivou čuju šta misle.\n„Po pitanju KiM čini se da smo se dobro borili, iz nemoguće pozicije. Ostavili su nam ne ništa, već manje od ništa, a mi smo iz te pozicije, čini mi se, u mnogo čemu uspeli da popravimo imidž zemlje”, istakao je.\n“Ne znam da li razumeju kolika je to čast za našu zemlju“, istakao je on.\nSa SPS odnos korektan\nVučić je rekao d su za inicijativu”mali šnegen” zainteresovani i drugi iz regiona, konstatujući da su posle nedavnog sastanka lidera Zapadnog Balkana i Federike Mogerini u Briselu političari u regionu shvatili poruke i da sada gledaju šta mogu da učine za sebe i svoj narod.\nIzvor: novosti.rs Foto Igor Marinković


Nakon selekcije, u konkurenciji za nagrade bilo je ukupno: 38 tekstova, 55 fotografija i 25 video klipova. Selektovane radove je tokom aprila 2018. vrednovao desetočlani nacionalni žiri i odabrao najbolje u 11 kategorija (fotografije, članci i video radovi u tri tematske cjeline: “biodiverzitet i predjeli”, “mladi ekoreporteri” i “održivi gradovi i zajednice”, koji su podjeljeni u dvije starosne grupe 12-15 godina i 16-19 godina).\nOvdje možete pogledati listu svih nagrada i plaketa\nŽiri je radio u sastavu: Dragica Šaković, urednica u dnevnom listu ”Pobjeda”; Nikola Malović i Jelena Vukasović, profesori književnosti; Ljiljana Brnović, novinarka TV Crna Gora; Milo Radonjić, novinar i PR menadžer; biolozi mr Izeta Trubljanin i mr Vasilije Bušković iz Agencije za zaštitu prirode i životne sredine; mr Aleksandra Ivanović i Nemanja Malovrazić iz Morskog dobra te Anto Baković, fotograf iz Mediteranskog centra za fotografiju. Selektori radova su bili studentkinja Tatjana Đurović, nekadašnja pobjednica nacionalnih konkursa i Saša Karajović, nacionalni koordinator.\nOsnovna škola „Dašo Pavičić” iz Herceg Novog je na konkurs poslala preko 40 radova, a Gimnazija „30. septembar” iz Rožaja i Srednja mješovita škola „17. septembar” sa Žabljaka preko 30. ”EKOM”, kao organizator konkursa, dodjelio je priznanja za selekcije radova o eko-školama: Srednjoj stručnoj školi “Spasoje Raspopović” iz Podgorice, Gimnaziji „Tanasije Pejatović” iz Pljevalja i Srednjoj ekonomsko-ugostiteljskoj školi iz Nikšića.\nOd 23. aprila na web stranici www.mladi-ekoreporteri.org.me, mogu se pogledati odabrani radovi ovogodišnje produkcije, a on-line glasanje traje do 05. juna, kada će na Svjetski dan zaštite životne sredine biti proglašeni najbolji radovi po mišljenju publike.\nNa osnovu plasmana, tematike kojom se bave, ispunjenosti kriterijuma i godišta autora, biće odredjeni radovi za medjunarodni konkurs „Young reporters for the Environment” tokom maja mjeseca. gdje će radove ocjenjivati ugledni žiri u kome se nalaze predstavnici međunarodnih organizacija FEE, UNESCO, UNEP, EEA... Proglašenje najboljih se očekuje 5. juna 2018. godine.\nU periodu od 2008. do 2017. godine najbolji mladi ekoreporteri Crne Gore osvojili su 23 medjunarodne nagrade, a zahvaljujući trogodišnjoj kampanji „Manje smeća” (“Litter less”) učestvovali su i u ekološkim misijama u Kopenhagenu, Stokholmu i Nikoziji.


Ceremonija okončanja kursa „Fizičko osiguranje skladišta naoružanja i municije“ u Pazariću\nCilj ovog kursa je bio da se polaznici upoznaju sa novim procedurama i prošire postojeća znanja o fizičkom osiguranju lokacija na kojima je smješteno naoružanje i municija. Tokom kursa poseban akcent dat je na praktične radnje u fizičkom osiguranju skladišta tako da su polaznici kursa tokom obuke prošli i kroz dvije vježbe. Naime, polaznici su izveli vježbe „Uzbuna na lokacijama sa naoružanjem i municijom” te situacijsku vježbu sa bojevim gađanjem. Ovim vježbama na najvjerodostojniji način simulirane su incidentne situacije u kojima se mogu naći pripadnici OS BiH, prilikom osiguranja skladišta naoružanja i municije.\nVoditelj kursa kapetan Buza Rasmin je održao kratki brifing, a svojim obraćanjem komandant Komande za obuku i doktrinu brigadir Ilija Petrović polaznicima kursa rekao je „nova znanja koja ste stekli na ovom kursu što više koriste u svojim jedinicama, te na taj način nastojte unaprijeđivati sistem fizičkog osiguranja skladišta naoružanja i municije u OS BiH”. Polaznicima kursa na kraju je uručio certifikate o završenom kursu, a vodniku Zoranu Miloševiću i pohvalu kao najboljem polazniku kursa.


Počela realizacija projekta „Vodovod i kanalizacija“ u Rogatici | 058.ba\nPočela realizacija projekta „Vodovod i kanalizacija“ u Rogatici\nTekst i foto: Sreten Mitrović - 12. jula 2014.\t058.ba\nINVESTICIJA „TEŠKA“ ŠEST MILIONA MARAKA\nROGATICA – Za dan-dva u Rogatici počinju intenzivni radovi na realizaciji prve faze projekta „Sanacija vodovodnog i kanalizacionog sistema opštine Rogatica“ u okviru koga će se uraditi četiri kilometra vodovodne i devet kilometara kanalizacione mreže.\nOvim se u djelo provode četverogodišnje pripreme za najznačajniju i najskuplju investiciju u poslijeratnom periodu na području opštine. Započete u avgustu 2010. kada je formiran tim od tada najodgovornijih ljudi u opštini kome je stavljeno u zadatak da radi na investiciji stoljeća, kako je tada nazvan projekat „Sanacija vodovodnog i kanalizaciog sistema (ViK) u Rogatici“.\nVremenom se došlo do saznanja da će ta investicija biti „teška“ 6 miliona maraka. Uslijedio je zahtjev Evropskoj uniji da i Rogatica uđe u red opština koje će kroz projekat vodovodne i kanalizacione infrastrukture u BiH kreditirati Evropska investiciona banka.\nPoslije dugotrajne prepiske, projekata i dopuna projekata, odobreno je 3 miliona i 25.000 maraka, odnosno 50 posto od ukupno potrebnih sredstava. Za ostalih 50 posto opština je upućena na donatore i vlastito učešće iz budžeta u omjeru 35:15 posto.\nPošto su odobrena kreditna i sredstva budžeta opštine postali operativna, odlučeno je da se priđe realizaciji prve faze projekta „ViK“ u kojoj je izgradnja vodovodne i kanalizacione mreže u naselju Borač 2, kanalizacija u Plješevici i Ptičijaku i nabavka opreme za održavanje sistema, detekciju i opravku kvarova.\nImplementacioni tim pri Administrativnoj službi opštine objavio je javni poziv za izbor najpovoljnijeg izvođača.\nIzmeđu više ponuđača najpovoljnije je bilo DOO „Mibral“ iz Sarajeva sa čijim je predstavnicima ugovor potpisao načelnik opštine Tomislav Puhalac uz obavezu da se radovi obave za 18 mjeseci, odnosno od jula ove do zaključno sa januarom 2014. godine.\nSimbolično, uručivanjem građevinske dozvole za rad, izvođač radova uveden je u posao prošlog četvrtka, 10. jula.\n– Efekti prve i ostalih faza projekta, rekao je uz potpisivanje ugovora sa izvođačem radova načelnik Puhalac, trebalo bi da utiču na smanjenje gubitaka u dotoku vode u grad i prigradska naselja do koga je dolazilo zbog lošeg kvaliteta postojećih cijevi i njihovog pucanja.\nSa završetkom prve uslijediće i druga faza – izgradnja glavnog transportnog cjevovoda od izvora u Ziličini do pumpne stanice u samom gradu.\nPrema prvim konturama projekta „ViK“ predviđena je i izgradnja vodovoda u mjesnim zajednicama Plješevica, Seljani, Žepa, Osovo i Kozići. Tu je i rekonstrukcija vodovoda u MZ Borike i izrada projektne dokumentacije za vodosnadbijevanje područja MZ Stjenice.


Ko koči suncokret na Rači? - AGROPRESS - Udruženje novinara za poljoprivredu\nZetva suncokreta u Vojvodini Goran Djakovic\nKo koči suncokret na Rači? Истакнут\nАутор Goran Djakovic sep 12, 2016\nПрочитано 18323 пута\nMinistar poljoprivrede i zaštite životne sredine Branislav Nedimović razgovarao je s proizvođačima uljarica o zastojima koji se javljaju prilikom izvoza suncokreta i još uvek nedefinisanim cenama te ratarske kulture. On je naglasio da zabrana izvoza ne dolazi u obzir, kao i da je u toku rešavanje procedura u cilju primene Zakona o drumskom saobraćaju da bi se olakšao prelazak granice na Rači, prilikom izvoza uljarica u Bosnu i Hercegovinu, istakavši da očekuje da se problem na graničnom prelazu reši u najskorije vreme jer uvažava činjenicu da je ove godine najavljen rekordan izvoz suncokreta od 100.000 tona.\nMinistar Nedimović je rekao da će državne službe razmotriti mogućnost aktiviranja novog modela skladišta, koji podrazumeva sertifikaciju skladišnog prostora i odgovarajuće finansijsko učešće države kao podsticaja za troškove skladištenja, što bi povećalo tržišnu sigurnost ratara, saopšteno je iz Ministarstva poljoprivrede.\nProizvođači su ministru predočili da uljare nisu ispoštovale obećanje dato prošle godine, kada je u vreme žetve rečeno da će se primenjivati berzanske cene suncokreta. To se, po njihovim rečima, nažalost ne dešava, a bilo je i zahteva da se zabrani izvoz. Poljoprivrednici su obavestili ministra da na terenu neće biti ostvaren najavljeni rod zrna suncokreta od oko 600.000 tona, ali da će uljare preraditi mnogo više nego što su najavile.\nПоследњи пут измењено ponedeljak, 12 septembar 2016 09:42\nHoće li nebriga države prestati ili je Nedimović samo još jedan u nizu onih koji obećavaju?\tMinistar Nedimović nastavlja sa obećanjima, ovo je najnovije!\nsep 12, 2016 18324 Agroekonomija


Ombudsman za ljudska prava - Ukloniti arhitektonske barijere, skupštinski prostori problem | Trebinje Live\nOmbudsman za ljudska prava - Ukloniti arhitektonske barijere, skupštinski prostori problem\nOmbudsmani za ljudska prava u BiH uputili su preporuku zakonodavnim organima da nastave sa uklanjanjem arhitektonskih i ostalih barijera, da bi osobe sa invaliditetom mogle nesmetano i u punoj mjeri da uživaju prava i slobode, koji su im zagarantovani, istakla je danas u Trebinju savjetnik ombudsmana Amra Kazić.\nIstaknuto je da kod zakonodavnih organa kantonalnih, entitetskih i nivoa BiH vlasti postoji svijest i izražena volja da se uklone preostale arhitektonske i druge barijere, da bi se i za lica sa invaliditetom obezbijedio pristup javnim prostorima u kojima su ovi organi smješteni.\nStav ombudsmana za ljudska prava u BiH, iznesen u Specijalnom izvještaju o dostupnosti radnih prostora zakonodavnih tijela u BiH za osobe sa invaliditetom, danas je predstavljen u Trebinju na sastanku Foruma protiv diskriminacije, u organizaciji Misije OEBS-a u BiH.\n"Osim prilaza javnom prostoru, važno je naći adekvatan odgovor i na probleme kretanja i dužeg boravka unutar njih, pristup govornicama kada zasjedaju zakonodavni organi, dostupnosti toaleta i parkinga, te isticanja putokaza i znakova", rekla je Kazićeva.\nOna je dodala da uskraćivanje pristupa predstavlja povredu ustavnog prava na jednakost, ali i upućuje na opasnu pojavu diskriminacije lica sa invaliditetom u odnosu na ostale članove društva.\nOdbornik u Skupštini grada Trebinje Milica Ijačić ističe da kao osoba sa invaliditetom nema direktan pristup sali u kojoj se održavaju sjednice Gradske skupštine, pa koristi alternativne prolaze.\n"Ulazim kroz garažu ili iza šalter-sale. Postoji mogućnost da se napravi direktan prilaz, ali stepenice na ulazu je teško prilagoditi, a i ulazna vrata su prilično uska. U sali skupštine za mene je prilagođeno mjesto na kojem sjedim, govornici ne mogu da pristupim, ali to nisam mogla ni da očekujem u tako malom prostoru. Tako da mogu reći da su u ovom smislu sa 50 odsto ispoštovana prava osoba sa invaliditetom", kaže Ijačićeva.\nOna je dodala da je najveća barijera za osobe za invaliditetom, kada je riječ o pristupu institucijama, nedostatak tumača za gluvonijema lica, ali i što u određenim javnim ustanovama u Trebinju još postoje arhitektonske barijere.\n"Evidentna je i praksa da se zaista radi na njihovom otklanjanju, a bitno je i da nadležni imaju sluha", naglasila je Ijačićeva i napomenula da Bolnica i Dom zdravlja u Trebinju imaju lift platformu.


Veče etno muzike prvi put u Etno kući u Kupinovu\nLjubitelji tradicionalnog zvuka uživali su u nedelju uveče, 11. avgusta, u dvorištu Etno kuće „Putnik“ u Kupinovu tokom „Večeri etno muzike“, kada je nastupila Etno grupa “Oganj” iz Sremske Mitrovice, u okviru petog po redu „Pećinačkog kulturnog leta“ koje se organizuje pod pokroviteljstvom opštine Pećinci.\nDirektor pećinačkog Kulturnog centra Jovan Devrnja istakao je da se ovogodišnja manifestacija proširala na čak devet sela pećinačke opštine:\n„Kupinovo i ambijent Etno kuće u ovom selu obavezuju nas da programe poput ovog organizujemo češće. Naša misija je da negujemo kulturu, jezik i veru u ovom delu Srema, a večerašnje gošće iz Sremske Mitrovice su nam na veličastven način pomogle u tome“ – istakao je Devrnja.\nPodršku pri realizaciji ovog događaja pružio je Savet mesne zajednice Kupinovo, a po rečima predsednika Saveta Perice Odobašića, ambijent dvorišta Etno kuće Putnik dao je posebnu čar muzici koju su izvele članice Etno grupe “Oganj”.\n„Kupinovo je tokom „Pećinačkog kulturnog leta“ imalo priliku da, pored večerašnjih gostiju iz Sremske Mitrovice, pre samo desetak dana ugosti i članove Crkvenog hora „Branislav Nušić“ iz Kosovske Mitrovice. Drago mi je što su meštani našeg sela imali kvalitetne programe tokom ovogogodišnje manifestacije Kulturnog centra Pećinci – istakao je Odobašić.\nStihovima „Pesme Majke Angeline“, a u nastavku duhovnom pesmom „Govori Gospode“, započeo je četrdesetominutni koncert Etno grupe „Oganj“, da bi se zatim nizale tradicionalne srpske pesme poput „Moj Dragane, moja vero mala“, „Sele, selo moje okićeno gorom“, „Preli prelo“, „Gde si bilo jare moje“, „Gugutka guka vo soje“ i „Žali Zare“.\nPosebno oduševljenje kod publike izazvala je dvadesetšestogodišnja solistkinja Svetalana Mitrović iz Sremske Mitrovice koja je izvela tri pesme: „Marijo, ćero mori“, „Do godine na Kosovu“ i „Crven cvete“, dok je šesnaestogodišnja Jovana Brzak iz Erdevika inerpretirala pesme „Sinoć sjala jedna zvijezda mala“ i „Sini, jarko sunce sa Kosova“, a dvadesetpetogidšnja Kristina Tadić iz Mačvanske Mitrovice pesme „Da sam izvor voda ladna“, „Vo naše selo Malovo“ i „More, izgrejala sjajna mesečina“.\nOva etno grupa koju čine jednaest žena na čelu sa etnomuzikologom Valentinom Tadić iz Mačvanske Mitrovice specifična je po tome što u svom sastavu spaja pevačice različitih generacija, pa tako najmlađa članica ima svega šesnaest, a najstarija pedesetdve godine. Sem srpskih tradicionalnih izvode i duhovne pesme bez instrumentalne pratnje ili uz ritmičku pratnju na tarabuci i dairama. Naziv grupe asocira na ognjište i toplotu doma u kojem je majka i žena.


Sportske.net - KLS - Borcu derbi poslednjeg kola\nUtakmicama 26. kola Košarkaške lige Srbije završeno je takmičenje u ligi koja predstavlja odskočnu dasku za mesto u Superligi a samim tim i za ABA ligu.\nUoči poslednjeg kola nije bilo nedoumica oko toga koji će timovi u Superligu a koji u niži rang takmičenja pa je derbi meč između Borca i FMP-a predstavljao poslasticu za navijače koji će dva tima imati priliku da gladaju u borbi za ABA ligu.\nKošarkaši Borca savladali su prvaka Košarkaške lige Srbije rezultatom 85:76 (23:24, 18:17, 27:11, 17:24) čime su svoj plasman u Superligu učinili još lepšim a navijačima dali nadu da ekipa može da se bori za poziciju koja na kraju sezone vodi u Jadransku ligu.\nIlija Cvetković predvodio je Čačane na putu do pobede sa 17 poena i 7 skokova, dok je najbolji pojedinac poraženog tima bio Marko Gudurić sa 24 postignuta poena i 8 skokova.\nCrnokosa i Metalac takođe su ostvarili pobede pa vrh tabele nakon 26. takmičarskih kola izgleda ovako:\n1. FMP 20-6\n2. Crnokosa 18-8\n4. Borac 17-9\nČetiri prvoplasirane ekipe plasirale su se u Superligu Srbije gde će se priključiti timovima iz Srbije koji su u dosadašnjem toku sezone nastupali u ABA ligi.\nKošarkaška Superliga Srbije sezona 2013/2014:\n* Crvena zvezda Telekom (Beograd)\n* Partizan NIS (Beograd)\n* Mega Vizura (Smederevo)\n* Radnički (Kragujevac)\n* FMP (Železnik)\n* Crnokosa (Kosjerić)\n* Metalac (Valjevo)\n* Borac (Čačak)\nIz košarkaške lige Srbije ispale su ekipe Meridijane i Slobode iz Užica.


Kako je Evropska komisija navela u najnovijim ekonomskim prognozama objavljenim 5. novembra, Srbija će u 2020. godini ostvariti najmanji pad BDP-a u odnosu na sve države članice i zemlje regiona Zapadnog Balkana.\nEvropska komisija - prognoza BDP za 2020. za zemlje Evrope\nPredviđeni pad BDP za Srbiju do kraja 2020. godine je 1,8 procenata, što je poboljšanje u odnosu na Prolećnu prognozu koja je Komisija projektovala pad BDP u Srbiji od 4,1 procenata u 2020. godini.\nZa 2021. godinu, Komisija za Srbiju predviđa rast od 4,8 procenata BDP, dok se u 2022. godini očekuje rast od 3,8 odsto BDP.\nI MMF poboljšao prognozu za Srbiju\nSvoje najnovije prognoze za zemlje Evrope izneo je i Međunarodni monetarni fond (MMF). Tako su među privredama koje očekuje najmanji pad u 2020. godini Holandija i Severna Makedonija sa minus 5,4 odsto BDP-a, dok Nemačku očekuje pad od 6 procenta.\nMMF - prognoza BDP za 2020. za zemlje Evrope\nBiH se predviđa pad BDP-a od 6,5 odsto, a Austrija i Slovenija mogu očekivati minus od 6,7 odsto. Privreda Albanije mogla bi u ovoj godini da padne 7,5 odsto.\nMeđunarodni monetarni fond (MMF) je sredinom oktobra zvanično potvrdio da je ponovo poboljšao prognozu bruto domaćeg proizvoda Srbije za 2020. godinu, i sada procenjuje pad od minus 1,5 odsto, a ne minus 2,5 procenata, kako je predvideo u jesenjem izveštaju objavljenom ranije.


Održana 40. sednica opštinskog veća opštine Knjaževac (Video) – Knjaževačke vesti\nHome / Knjaževac / Održana 40. sednica opštinskog veća opštine Knjaževac (Video)\nNa današnjoj sednici Opštinskog veća razmatran je, ali ne i usvojen Izveštaj o radu Crvenog krsta Knjaževac u prošloj godini.\nVećnici su imali zamerki da se radi o suvoparnom dokumentu bez jasnih i razumljivih brojki i podataka o aktivnostima organizacije.\nNa početku sednice Opštinskog veća izveštaj o radu Crvenog krsta Knjaževac za 2016. godinu podneo je Slobodan Radojičić, sekretar organizacije. On je detaljno obrazložio sve segmente delovanja Crvenog krsta u prošloj godini, ali je ovaj izveštaj skinut s dnevnog reda i vraćen na doradu. Osnovne zamerke članova Opštinskog veća bile su da je dokument suvoparan, da su, kada je reč o masovnosti aktivnosti Crvenog krsta, podaci dati u procentima umesto svima razumljivog i uobičajenog broja učesnika, kao i da su uočena neslaganja u finansijskom izveštaju vezanom za aktivnosti narodne kuhinje. Takođe, s obzirom na učešće lokalnog budžeta u aktivnostima knjaževačkog Crvenog krsta, stav većnika je da bi trebalo i Veću dostaviti pojedine izveštaje za koje je u dokumentu konstatovano da su dostavljeni Crvenom krstu Srbije.\nU nastavku sednice na dnevnom redu bile su sportske teme. Doduše, ispostavilo se da je došlo do izvesnog nesporazuma, s obzirom da je Sportski savez tražio izmenu rešenja o Programu za ovu godinu u delu finansiranja pojedinih klubova, odnosno sportskih događaja. Međutim, kako je rekao predsednik opštine Milan Đokić, takve izmene moguće su tek posle rebalansa opštinskog budžeta, pa je ovom prilikom doneto rešenje kojim se odobrava samo onaj deo koji se odnosi na sredstva vezana za IPA fondove, odnosno projekat prekogranične saradnje koji je i inače bio predviđen u budžetu.\nDo kraja sednice članovi Opštinskog veća razmatrali su i usvojili više zahteva za dodelu novčane pomoći u građevinskom materijalu kao i dva predloga rešenja o upotrebi sredstava stalne budžetske rezerve.\nPrevious: Knjaževac : Snimak predstave “Istraživači” (Foto & Video)\nNext: Knjazevac : Dve žrtve saobraćajne nesreće kod Grljana


Priča: Milanski paradoks – pozdrav s vrha tabele najgoroj deceniji u istoriji Milana i Intera – Televizija srpske dijaspore\nPriča: Milanski paradoks – pozdrav s vrha tabele najgoroj deceniji u istoriji Milana i Intera\nOd Vladan Božić\t Poslednja izmena 02.01.2021\nOd kraja “lokdauna”, Rosoneri nisu izgubili nijednu utakmicu u Seriji A i 2020. godinu su završili na čelu tabele. Neroazuri su, prvi put posle deset godina, probili plafon od 80 osvojenih bodova u Seriji A, stigli su do finala Lige Evrope, nanizali sedam uzastopnih pobeda i godinu su završili na drugom mestu.\nNišta ne uspeva kao uspeh, pogotovo u fudbalu. Da se kojim slučajem Dekart bavio sportom, a ne filozofijom, verovatno bi njegovo čuveno “mislim, dakle postojim” glasilo “pobeđujem, dakle postojim”. Propelerska snaga trijumfa je u gradu Milanu proizvela kontratendenciju, sa godinom koja je ostala iza nas: 2020. godina će se pamtiti po zlu, a samo tu i tamo će po neka oaza radosti figurirati kao izuzetak koji potvrđuje pravilo. U jeku pandemije i planetarnog haosa, postavljeni su temelji za povratak fudbalskog Milana na glavnu italijansku i evropsku pozornicu, posle najsušnije decenije u istoriji fudbala u lombardijskoj prestonici.\nNaravno, pored Milana, kada govorimo o fudbalu, u Minhenu će se rado sećati jurišnog pohoda na šestu titulu prvaka Evrope, u Liverpulu će se se sećati po prvoj osvojenoj Premijer ligi, odnosno šampionskoj tituli Engleske posle 30 godina. Međutim, dok su Bajernova i Liverpulova priča bile zatvaranje jednog ciklusa, u Milanu bi 2020. godina mogla da uđe u istorijske almanahe kao godina prekretnica, period u kom su se Milan i Inter probudili iz gotovo decenijske letargije i vratili na vrh italijanskog loptanja.\nUspon italijanskog klupskog fudbala je neraskidivo vezan za lombardijsku prestonicu. Nijedan drugi grad u Evropi, sem Madrida, ne može da se pohvali sa toliko evropskih trofeja, počev od 10 osvojenih Liga šampiona (sedam Milan i tri Inter), kao Milano. Zajedno sa Juventusom, Milan i Inter, su osvojili dve trećine titula prvaka Serije A. Sve to objašnjava zbog čega je pad Kalča na evropskoj sceni, u drugoj deceniji 21.veka (nijedan osvojen trofej i tri izgubljena finala, dva Juventus u LŠ i jedno Inter u LE), neraskidivo vezan za posrnuće Menegina.\nOd kraja “lokdauna”, Milan nije izgubio nijednu utakmicu u Seriji A: 26 mečeva bez poraza, završio je 2020. godinu na čelu Serije A i tim je koji je osvojio najviše bodova u kalendarskoj godini. Inter je prvi put, posle deset godina, probio plafon od 80 osvojenih bodova u Seriji A, stigao do finala Lige Evrope, nanizao sedam uzastopnih pobeda u prvenstvu u finišu 2020. godine i završio godinu na drugom mestu, ima bod zaostatka za Milanom i kapitalnih devet bodova više od Juventusa.\nRosoneri i Neroazuri su stigli na različite načine do prelomne godine. Interov put je ravnomerniji, organizovaniji i sigurniji. Familija Džang je investirala veliku sumu novca, da postavi trostrukog prvaka Evrope na noge. Lestvica na koju je podignut Inter, bilo da se radi o organizaciji u klubu, kvalitetu igračkog i stručnog kadra, povratku strasti i navijača na tribine, naravno pre pandemije i pre svega eksponencijalnom rastu prihoda, omogućili su Neroazurima da idu u korak sa najvećim evropskim klubovima.\nMilan je primenio potpuno drugačiju filozofiju. Sa dolaskom američkog fonda ”Eliot”, Rosoneri su se operedelili za pristup, čiji je rodonačelnik u evropskom fudbalu bio Arsenal: pronalaženje, razvijanje i lansiranje velikih talenata. Nije slučajno da je na mesto generalnog direktora došao Ivan Gazidis, koji je deset godina bio na čelu ”Tobdžija”. Istini za volju, nije u prvobitnom planu za oporavak Milana bio predviđen ni Zlatan Ibrahimović, pa ni trener Stefano Pioli, a upravo su oni kreatori preporoda “Đavola”.\nRazlika između Milana, koji je pre malo više od godinu dana pregažen u Bergamu od Atalante 5-0 i tima, koji je fajterski pobedio Lacio sa 3:2 na San Siru, je evidentna i nepobitna.\nBrojevi nisu mišljenje, a oni doslovno kažu, da je Piolijev tim u istom periodu prošle godine imao duplo manje bodova nego danas, a postigao je čak dva i po puta manje golova. Zvuči neverovatno, da je tim koji je postizao manje od jednog gola u jesen 2019. godine, od lokdauna do danas, svaki put zatresao barem dva puta mrežu, osim na meču sa Atalantom (1:1), bez obzira da li je na terenu bio Zlatan.\nZvuči paradoksalno, čak i onima koji ne propuštaju nijednu utakmicu Intera, ali Konteov tim je u ovoj godini izjednačio istorjijski rekord po broju postignutih golova u jednoj kalendarskoj godini. U vekovnoj istoriji “Bišonea”, samo su u 1961. i 2007. godini, fudbaleri Neroazura zatresli mrežu 108 puta, kao 2020. godine. Stil igre koju praktikuje Konte, bazirana na kontranapadima ili kako to trener Intera voli da kaže, brza tranzicija, zavarava gledaoce. Raznovrsnost načina na koji Neroazuri postižu golove, kao i veliki broj igrača koji su se upisali u listu strelaca, demantuju stereotip “lopta Lukakuu, pa da se grlimo”, odnosno da je sve bazirano na učinku belgijskog golgetera.\nMilan i Inter spaja i uspešno izvedena reorganizacija i reforma defanzivnog reda. Pioli je vaskrsnuo Kjera u njegovim zrelim fudbalskim godinama, od nepouzdanog fudbalera, u dominantnog defanzivca. Kalabrija je uz Čalhanolua najviše profitirao od odsustva navijača na tribinama. Italijanski bek je, zajedno sa Turčinom, bio stalna meta tifoza Rosonera na Meaci, na prvu njegovu grešku su počinjali da negoduju što ga je, kao i Čalhanolua, blokiralo i uticalo krajnje negativno na njegove partije. O Teu Ernandesu ne treba trošiti reči, izrasta u top fudbalera, u punom smislu te reči.\nAntonio Konte je, kao u i u Juventusu, formirao svoju trojku u bedemu ispred Handanovića. Nekada je to bio trio BBC (Barzalji, Bonuči, Kjelini) a danas je to SDB (Škriniar, De Fraj, Bastoni). Trebalo je italijanskom stručnjaku više od godinu dana da ukomponuje novu odbranu. U prošloj sezoni, Škriniar se nije snalazio u trojnoj liniji i na kraju je izgubio mesto u startnoj postavi, Bastoni je bio još zelen. Nije ni najmanje slučajno da je odbrana jedini deo tima, koji nije promenjen u poslednjih sedam kola u Seriji A, u kojima je nanizan isti broj pobeda.\nPrve nedelje nove, 2021. godine, biće presudne za dalji nastavak sezone, odnosno da li će milanski timovi monopolisati trku za skudeto ili će dozvoliti Juventusu i eventualno drugim klubovima da se zakače za voz. Milan će imati na Badnji dan sudar sa Juventusom i zatim u poslednjem kolu jesenjeg dela šampionata susret sa Atalantom, dok će Inter takođe ukrstiti koplja sa Juventusom, ali će prethodno imati ozbiljnu proveru sa Romom. Ako, Rosoneri i Neroazuri izađu neokrznuti iz pomenuta četiri meča, biće kompletirana scena za borbu u dvoje za šampionski naslov.\nDobre vesti, kao i loše, ne dolaze nikad same. Dva milanska kluba, u sinergijskom sadejstvu, ubrzavaju birokratski put za izgradnju novog ultramodernog stadiona, koji će nići pored Meace, koji će biti pretvoren u polifunkcionalni prostor. Za novi stadion, koji će koštati 1.200.000.000 evra, sve dozvole će biti dobijene u prvoj polovini 2021. godine, dok bi izgradnja trebalo da počne u 2022. godini, s ciljem da bude gotov pre početka Zimskih olimpijskih igara u Milanu i Kortini, 2026. godine. S novom fudbalskom arenom, koja će imati 60 hiljada mesta i pratećim sadržajima, Milan i Inter će imati sve rekvizite da ponovo dominiraju italijanskim i evropskim fudbalom, kao što su to činili tokom šezdesetih godina prošlog veka i u decenijama na prelazu između 20-og u 21-i vek.\nintermilanMilanski paradoksna vrhu tabelenajgora decenijaprica\nHrvatska – zemljotres: Za više od 10 cm se spustilo tlo u Petrinji\nHrvatska – Crveni krst: Prikupljeno 4,8 miliona evra pomoći\n“Dara iz Jasenovca”: Priča iz jednog od najvećih logora za istrebljenje,…\nPriča – Domaće rukotvorine: Milankine dekoracije krase mnoge domove…\nPriča – Humanost: Mile Kačavenda dao krv 101 put!\nZvanično: Stigao Mandžukić! Milan sa dva ”matorca” napada titulu!


Uspešan nastup srpskih kompanija na međunarodnom sajmu Pure London i Pure Origin - Enterprise Europe Network\nOsam srpskih kompanija izlagalo je na sajmu najprestižnijih evropskih brendova Pure London i Pure Origin u Londonu. Nastup srpskih tekstilaca na sajmu organizovali su Privredna komora Srbije, Razvojna agencija Srbije i Švajcarski program za promociju izvoza (SIPPO).\nSrpsku tekstilnu industriju od 10. do 12. februara 2019. godine, prvi put, na Pure London i Pure Origin, predstavili su vodeći domaći brendovi: Equi, 3 Little Friends, Armis, Blondy, Adanko Knitwear, Montobene, Stig i Milantess. Proizvođači ženskih kolekcija, brendovi Equi, Blondy i Adanko izlagali su po dva outfita na reviji na Origin Stage Catwalk.\nVeć tokom prvog dana sajma, štandove domaćih izlagača su obišli mnogobrojni posetioci i ostvareni su kvalitetni kontakti.\nPredstavnici Privredne komore Srbije i Švajcarskog programa SIPPO predstavili su tekstilni sektor u Srbiji na Pure Origin Stage.\nIzlagači iz Srbije ne kriju optimizam i smatraju da će kontinuirano učešće na ovom sajmu omogućiti srpskim kompanijama proboj na englesko tržište, a odatle i ulazak na mnoga druga tržišta.


Odluka o migraciji pogađa i osobe sa dvojnim državljanstvom\nM. D. 30. januara 2017. 13:17\nOdluka američkog predsednika Donalda Trampa o zabrani ulaska državljana iz sedam pretežno muslimanskih zemalja u SAD uticaće na „desetine hiljada“ ljudi sa dvojnim državljanstvom u Nemačkoj, izjavio je danas portparol nemačkog ministarstva spoljnih poslova Martin Šefer.\nOn je rekao da Nemačka pokušava da shvati praktične posledice za svoje građane koji imaju pasoš neke od zemalja na koje se odnosi zabrana, prenosi AP.\nNemačka se, prema njegovim rečima, nada da će dobiti dodatna „pojašnjenja“ iz Vašingtona u narednih nekoliko sati.\nNemačka kancelarka Angela Merkel sinoć je takođe izrazila žaljenje zbog Trampove odluke ali se uzdržala od osude.\nRanije danas ambasada SAD u Berlinu je na svojoj Fejsbuk stranici objavila da u skladu sa Trampovom naredbom suspenduje proces izdavanja viza Nemcima koji imaju i državljanstvo Iraka, Irana, Libije, Somalije, Sudana, Sirije i Jemena, prenosi Rojters.\n„Ako ste državljanin neke od ovih zemalja ili imate dvojno državljanstvo neke od njih, molimo vas da ne zakazujete razgovor za vizu odnosno da ne uplaćujete nikakve takse trenutno“, navodi se u saopštenju ambasade SAD.